title: Deċiżjoni tal-Kunsill (PESK) 2019/325 tal-25 ta' Frar 2019 li temenda d-Deċiżjoni 2012/642/PESK dwar miżuri restrittivi kontra l-Belarussja

text:
                  26.2.2019

                  MT

                  Il-Ġurnal Uffiċjali tal-Unjoni Ewropea

                  L 57/4

         DEĊIŻJONI TAL-KUNSILL (PESK) 2019/325
         tal-25 ta' Frar 2019
         li temenda d-Deċiżjoni 2012/642/PESK dwar miżuri restrittivi kontra l-Belarussja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fil-15 ta' Ottubru 2012, il-Kunsill adotta d-Deċiżjoni 2012/642/PESK (1) dwar miżuri restrittivi kontra l-Belarussja.

                     (2)

                     Abbażi ta' rieżami ta' dik id-Deċiżjoni, jenħtieġ li l-miżuri restrittivi kontra l-Belarussja jiġu estiżi sat-28 ta' Frar 2020.

                     (3)

                     Għalhekk, jenħtieġ li d-Deċiżjoni 2012/642/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            L-Artikolu 8 tad-Deċiżjoni 2012/642/PESK huwa sostitwit b'dan li ġej:

                  “Artikolu 8

                     1.   Din id-Deċiżjoni għandha tapplika sat-28 ta' Frar 2020.

                     2.   Din id-Deċiżjoni għandha tinżamm taħt rieżami kostanti u għandha tiġġedded jew tiġi emendata, kif adatt, jekk il-Kunsill iqis li l-objettivi tagħha ma ntlaħqux.”.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, il-25 ta' Frar 2019.

                  Għall-Kunsill

                  Il-President

               G. CIAMBA

            (1)  Id-Deċiżjoni tal-Kunsill 2012/642/PESK tal-15 ta' Ottubru 2012 dwar miżuri restrittivi kontra l-Belarussja (ĠU L 285, 17.10.2012, p. 1).


title: Deċiżjoni tal-Kunsill tat-18 ta’ Frar 2019 li testendi l-mandat tal-President ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea

text:
                  26.2.2019

                  MT

                  Il-Ġurnal Uffiċjali tal-Unjoni Ewropea

                  C 73/2

         DEĊIŻJONI TAL-KUNSILL
         tat-18 ta’ Frar 2019
         li testendi l-mandat tal-President ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea
         (2019/C 73/03)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1), u b’mod partikolari l-Artikolu 166(3) tiegħu,
         Billi, fl-20 ta’ Novembru 2018, il-Bord tat-Tmexxija tal-Uffiċċju tal-Proprjetà Intellettwali tal-Unjoni Ewropea ddeċieda li jipproponi lill-Kunsill tal-Unjoni Ewropea l-estensjoni tal-mandat tas-Sur Gordon HUMPHREYS bħala President ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea għal perijodu ta’ ħames snin, mill-1 ta’ Settembru 2019,
         ADOTTA DIN ID-DEĊIŻJONI:

            Artikolu 1
            Il-mandat tas-Sur Gordon HUMPHREYS bħala President ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea huwa b’dan estiż mill-1 ta’ Settembru 2019 sal-31 ta’ Awwissu 2024.

            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fi Brussell, it-18 ta’ Frar 2019.

                  Għall-Kunsill

                  Il-President

               N. BĂDĂLĂU

            (1)  ĠU L 154, 16.6.2017, p. 1.


title: Deċiżjoni tal-Kunsill (UE) 2019/448 tat-18 ta' Marzu 2019 dwar is-sottomissjoni, f'isem l-Unjoni Ewropea, ta' proposta biex il-methoxychlor jiġi elenkat fl-Anness A tal-Konvenzjoni ta' Stokkolma dwar Materjal Organiku Persistenti li Jniġġes

text:
                  20.3.2019

                  MT

                  Il-Ġurnal Uffiċjali tal-Unjoni Ewropea

                  L 77/74

         DEĊIŻJONI TAL-KUNSILL (UE) 2019/448
         tat-18 ta' Marzu 2019
         dwar is-sottomissjoni, f'isem l-Unjoni Ewropea, ta' proposta biex il-methoxychlor jiġi elenkat fl-Anness A tal-Konvenzjoni ta' Stokkolma dwar Materjal Organiku Persistenti li Jniġġes
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fl-14 ta' Ottubru 2004 il-Konvenzjoni ta' Stokkolma dwar Materjal Organiku Persistenti li Jniġġes (“il-Konvenzjoni”) ġiet konkluża mill-Komunità Ewropea permezz tad-Deċiżjoni tal-Kunsill 2006/507/KE (1).

                     (2)

                     Bħala Parti għall-Konvenzjoni, l-Unjoni tista' tippreżenta l-proposti biex jiġu emendati l-Annessi tal-Konvenzjoni. L-Anness A għall-Konvenzjoni jelenka l-kimiċi li jridu jiġu eliminati, l-Anness B jelenka l-kimiċi li jridu jiġu ristretti u l-Anness C l-kimiċi li r-rilaxxi tagħhom minn produzzjoni mhux intenzjonata jridu jitnaqqsu jew jiġu eliminati.

                     (3)

                     Skont it-tagħrif xjentifiku u r-rapporti ta' analiżi disponibbli, u fid-dawl tal-kriterji tal-iskrinjar stipulati fl-Anness D għall-Konvenzjoni, il-methoxychlor juri xi karatteristiċi ta' pollutant organiku persistenti.

                     (4)

                     Il-methoxychlor mhuwiex approvat bħala sustanza attiva skont ir-Regolament (KE) Nru 1107/2009 tal-Parlament Ewropew u tal-Kunsill (2) u għalhekk mhuwiex permess li jitqiegħed fis-suq jew li jintuża fl-Unjoni fi prodotti għall-protezzjoni tal-pjanti. Il-methoxychlor mhuwiex approvat ukoll bħala sustanza attiva skont ir-Regolament (UE) Nru 528/2012 tal-Parlament Ewropew u tal-Kunsill (3) u għalhekk mhuwiex permess li jitqiegħed fis-suq jew li jintuża fl-Unjoni f'prodotti bijoċidali. Barra minn hekk, il-methoxychlor mhuwiex irreġistrat b'konformità mar-Regolament (KE) Nru 1907/2006 tal-Parlament Ewropew u tal-Kunsill (4) u, konsegwentement, mhuwiex permess li jiġi mmanifatturat jew imqiegħed fis-suq fl-Unjoni fi kwantitajiet ta' tunnellata waħda jew aktar fis-sena għal kull manifattur jew importatur.

                     (5)

                     Minkejja li l-methoxychlor ġie eliminat gradwalment fl-Unjoni ħafna snin ilu, xorta waħda jista' jintuża bħala pestiċida u jitferrex fl-ambjent barra l-Unjoni, u din tista' tkun ir-raġuni għaliex qed jiġi identifikat fl-ambjent. Minħabba l-potenzjal għat-trasport fl-ambjent fuq distanzi twal tal-methoxychlor, il-miżuri li ttieħdu fil-livell nazzjonali jew tal-Unjoni mhumiex biżżejjed biex jitħares livell għoli ta' protezzjoni tal-ambjent u ta' saħħet il-bniedem, u hija meħtieġa azzjoni internazzjonali fuq firxa aktar wiesgħa.

                     (6)

                     Għalhekk, jenħtieġ li l-Unjoni tissottometti proposta lis-Segretarjat tal-Konvenzjoni biex il-methoxychlor jiġi elenkat fl-Anness A għall-Konvenzjoni,

               ADOTTA DIN ID-DEĊIŻJONI:

            Artikolu 1
            L-Unjoni għandha tissottometti proposta biex il-methoxychlor (CAS Nru: 72-43-5, KE Nru 200-779-9) jiġi elenkat fl-Anness A għall-Konvenzjoni ta' Stokkolma dwar Materjal Organiku Persistenti li Jniġġes (“il-Konvenzjoni”).
            Il-Kummissjoni, f'isem l-Unjoni, għandha tikkomunika l-proposta msemmija fl-ewwel subparagrafu lis-Segretarjat tal-Konvenzjoni bl-informazzjoni kollha meħtieġa skont l-Anness D għall-Konvenzjoni.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-18 ta' Marzu 2019.

                  Għall-Kunsill

                  Il-President

               P. DAEA

            (1)  Id-Deċiżjoni tal-Kunsill 2006/507/KE tal-14 ta' Ottubru 2004 dwar il-konklużjoni, f'isem il-Komunità Ewropea, tal-Konvenzjoni ta' Stokkolma dwar Materjal Organiku Persistenti li Jniġġes (ĠU L 209, 31.7.2006, p. 1).

            (2)  Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU L 309, 24.11.2009, p. 1).

            (3)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

            (4)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).


title: Deċiżjoni tal-Kunsill Ewropew (UE) 2019/476 meħuda bi qbil mar-Renju Unit, tat-22 ta' Marzu 2019 li testendi l-perijodu taħt l-Artikolu 50(3) TUE

text:
                  22.3.2019

                  MT

                  Il-Ġurnal Uffiċjali tal-Unjoni Ewropea

                  LI 80/1

         DEĊIŻJONI TAL-KUNSILL EWROPEW (UE) 2019/476
         meħuda bi qbil mar-Renju Unit,
         tat-22 ta' Marzu 2019
         li testendi l-perijodu taħt l-Artikolu 50(3) TUE
         IL-KUNSILL EWROPEW,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 50(3) tiegħu,
         Billi:

                     (1)

                     Fid-29 ta' Marzu 2017, ir-Renju Unit innotifika lill-Kunsill Ewropew dwar l-intenzjoni tiegħu li joħroġ mill-Unjoni Ewropea u mill-Komunità Ewropea tal-Enerġija Atomika (“Euratom”) f'konformità mal-Artikolu 50 tat-Trattat dwar l-Unjoni Ewropea, li japplika għall-Euratom bis-saħħa tal-Artikolu 106a tat-Trattat li jistabbilixxi l-Komunità Ewropea tal-Enerġija Atomika.

                     (2)

                     Fit-22 ta' Mejju 2017, il-Kunsill awtorizza lill-Kummissjoni biex tiftaħ negozjati mar-Renju Unit għal ftehim li jistabbilixxi l-arranġamenti għall-ħruġ tiegħu, li jieħu kont tal-qafas għar-relazzjoni futura tiegħu mal-Unjoni.

                     (3)

                     In-negozjati saru fid-dawl tal-Linji Gwida tad-29 ta' April u l-15 ta' Diċembru 2017 u tat-23 ta' Marzu 2018 ipprovduti mill-Kunsill Ewropew bl-objettiv ġenerali li jiġi żgurat ħruġ ordnat tar-Renju Unit mill-Unjoni u mill-Euratom.

                     (4)

                     Fl-14 ta' Novembru 2018, il-President tal-Kummissjoni Ewropea bagħat lill-President tal-Kunsill Ewropew l-abbozz ta' Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika (il-“Ftehim dwar il-Ħruġ”), li għalih il-gvern tar-Renju Unit kien ta l-approvazzjoni tiegħu. Fit-22 ta' Novembru 2018, il-President tal-Kummissjoni Ewropea ppreżenta lill-President tal-Kunsill Ewropew l-abbozz ta' Dikjarazzjoni Politika li tistabbilixxi l-qafas għar-relazzjoni futura bejn l-Unjoni Ewropea u r-Renju Unit tal-Gran Brittanja u tal-Irlanda ta' Fuq (id-“Dikjarazzjoni Politika”), maqbula fil-livell tan-negozjaturi u maqbula fil-prinċipju fil-livell politiku, soġġett għall-approvazzjoni tal-Mexxejja.

                     (5)

                     Fil-25 ta' Novembru 2018, il-Kunsill Ewropew approva l-Ftehim dwar il-Ħruġ u approva d-Dikjarazzjoni Politika.

                     (6)

                     Fil-11 ta' Marzu 2019, il-President tal-Kummissjoni Ewropea bagħat lill-President tal-Kunsill Ewropew l-Istrument relatat mal-Ftehim dwar il-Ħruġ u d-Dikjarazzjoni Konġunta li tissupplimenta d-Dikjarazzjoni Politika, maqbula bejn il-Prim Ministru May u l-President tal-Kummissjoni Ewropea Juncker u approvati mill-Kummissjoni Ewropea fl-istess jum. Fil-21 ta' Marzu 2019, il-Kunsill Ewropew approva ż-żewġ dokumenti.

                     (7)

                     Skont l-Artikolu 50(3) TUE, it-Trattati għandhom jieqfu milli japplikaw għall-Istat li ħiereġ mid-data tad-dħul fis-seħħ tal-Ftehim dwar il-Ħruġ jew, fin-nuqqas ta' dan, sentejn wara n-notifika, sakemm il-Kunsill Ewropew, bi qbil mal-Istat Membru kkonċernat, ma jiddeċidix unanimament li jestendi dan il-perijodu.

                     (8)

                     Permezz tal-ittra tal-20 ta' Marzu 2019, ir-Renju Unit ressaq talba għal estensjoni tal-perijodu previst fl-Artikolu 50(3) TUE sat-30 ta' Ġunju 2019, bil-ħsieb li jiffinalizza r-ratifika tal-Ftehim dwar il-Ħruġ.

                     (9)

                     Fil-21 ta' Marzu 2019, il-Kunsill Ewropew qabel li ssir estensjoni sat-22 ta' Mejju 2019, dment li l-Ftehim dwar il-Ħruġ jiġi approvat mill-House of Commons il-ġimgħa ta' wara. Jekk dan ma jseħħx, il-Kunsill Ewropew qabel li ssir estensjoni sat-12 ta' April 2019 u indika li qed jistenna li r-Renju Unit jindika t-triq 'il quddiem qabel it-12 ta' April 2019 għall-kunsiderazzjoni tiegħu.

                     (10)

                     Din l-estensjoni ser ikollha l-konsegwenza li r-Renju Unit jibqa' Stat Membru bid-drittijiet u l-obbligi kollha stabbiliti fit-Trattati u taħt id-dritt tal-Unjoni. Jekk ir-Renju Unit ikun għadu Stat Membru fit-23-26 ta' Mejju 2019, ikollu l-obbligu li jorganizza l-elezzjonijiet għall-Parlament Ewropew f'konformità mad-dritt tal-Unjoni. Għandu jiġi nnotat li r-Renju Unit ikollu jagħti l-avviż għall-elezzjonijiet sat-12 ta' April 2019 sabiex jorganizza tali elezzjonijiet.

                     (11)

                     Tali estensjoni teskludi kwalunkwe ftuħ mill-ġdid tal-Ftehim dwar il-Ħruġ. Kwalunkwe impenn, dikjarazzjoni jew att ieħor unilaterali mir-Renju Unit jenħtieġ li jkun kompatibbli mal-kelma u l-ispirtu tal-Ftehim dwar il-Ħruġ.

                     (12)

                     Kif previst fl-Artikolu 50(4) TUE, ir-Renju Unit ma ħax sehem fid-diskussjonijiet tal-Kunsill Ewropew li jikkonċernaw din id-Deċiżjoni u lanqas fl-adozzjoni tagħha. Madankollu, kif stipulat fl-ittra tat-22 ta' Marzu 2019 mir-Rappreżentant Permanenti tar-Renju Unit għall-Unjoni Ewropea, Sir Tim Barrow, ir-Renju Unit qabel, f'konformità mal-Artikolu 50(3) TUE, mal-estensjoni tal-perijodu msemmi f'dak l-Artikolu u ma' din id-Deċiżjoni,

               ADOTTA DIN ID-DEĊIŻJONI:

            Artikolu 1
            Fil-każ li l-Ftehim dwar il-Ħruġ jiġi approvat mill-House of Commons sa mhux aktar tard mid-29 ta' Marzu 2019, il-perijodu previst fl-Artikolu 50(3) TUE jiġi estiż sat-22 ta' Mejju 2019.
            Fil-każ li l-Ftehim dwar il-Ħruġ ma jiġix approvat mill-House of Commons sa mhux aktar tard mid-29 ta' Marzu 2019, il-perijodu previst fl-Artikolu 50(3) TUE jiġi estiż sat-12 ta' April 2019. F'dak il-każ, ir-Renju Unit jindika t-triq 'il quddiem qabel it-12 ta' April 2019, għall-kunsiderazzjoni mill-Kunsill Ewropew.

            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fi Brussell, it-22 ta' Marzu 2019.

                  Għall-Kunsill Ewropew

                  Il-President

               D. TUSK


               5.4.2019

               MT

               Il-Ġurnal Uffiċjali tal-Unjoni Ewropea

               C 129/65

      P8_TA(2018)0048
      Twaqqif ta' kumitat speċjali dwar il-kriminalità finanzjarja, l-evażjoni tat-taxxa u l-evitar tat-taxxa (TAX3)
      Deċiżjoni tal-Parlament Ewropew tal-1 ta' Marzu 2018 dwar it-twaqqif ta' kumitat speċjali dwar il-kriminalità finanzjarja, l-evażjoni tat-taxxa u l-evitar tat-taxxa (TAX3), u d-definizzjoni tar-responsabbiltajiet, il-kompożizzjoni u l-mandat tiegħu (2018/2574(RSO))
      (2019/C 129/09)

         Il-Parlament Ewropew,

                  —

                  wara li kkunsidra l-proposta mill-Konferenza tal-Presidenti,

                  —

                  wara li kkunsidra d-deċiżjoni tiegħu tat-12 ta' Frar 2015 (1) dwar it-twaqqif ta' kumitat speċjali dwar id-deċiżjonijiet fil-qasam tat-taxxa u miżuri oħra ta' natura jew effett simili (il-“Kumitat Speċjali TAXE 1”), is-setgħat, is-saħħa numerika u t-tul tal-mandat tiegħu,

                  —

                  wara li kkunsidra r-riżoluzzjoni tiegħu tal-25 ta' Novembru 2015 dwar id-deċiżjonijiet fil-qasam tat-taxxa u miżuri oħra ta' natura jew effett simili (2),

                  —

                  wara li kkunsidra d-deċiżjoni tiegħu tat-2 ta' Diċembru 2015 (3) dwar it-twaqqif ta' kumitat speċjali dwar id-deċiżjonijiet fil-qasam tat-taxxa u miżuri oħra ta' natura jew effett simili (il-“Kumitat Speċjali TAXE 2”), is-setgħat, id-daqs numeriku u t-tul tal-mandat tiegħu,

                  —

                  wara li kkunsidra r-riżoluzzjoni tiegħu tas-6 ta' Lulju 2016 dwar id-deċiżjonijiet fil-qasam tat-taxxa u miżuri oħra ta' natura jew effett simili (4),

                  —

                  wara li kkunsidra d-deċiżjoni tiegħu tat-8 ta' Ġunju 2016 (5) dwar it-twaqqif ta' Kumitat ta' Inkjesta inkarigat jinvestiga allegazzjonijiet ta' kontravvenzjoni u ta' amministrazzjoni ħażina fl-applikazzjoni tad-dritt tal-Unjoni b'rabta mal-ħasil tal-flus, l-evitar tat-taxxa u l-evażjoni tat-taxxa (il-“kumitat ta' inkjesta PANA”), is-setgħat, kif ukoll id-daqs numeriku u l-mandat tiegħu,

                  —

                  wara li kkunsidra r-rakkomandazzjoni tiegħu tat-13 ta' Diċembru 2017 lill-Kunsill u lill-Kummissjoni wara l-inkjesta dwar il-ħasil tal-flus, l-evitar tat-taxxa u l-evażjoni tat-taxxa (6),

                  —

                  wara li kkunsidra l-Artikolu 197 tar-Regoli ta' Proċedura tiegħu,

                  1.

                  Jiddeċiedi li jwaqqaf kumitat speċjali dwar il-kriminalità finanzjarja, l-evażjoni tat-taxxa u l-evitar tat-taxxa li jkollu s-setgħat li ġejjin:

                              (a)

                              li jibni fuq u jikkomplementa l-ħidma mwettqa mill-kumitati speċjali TAXE 1 u TAXE 2, b'mod partikolari b'enfasi fuq l-implimentazzjoni effettiva mill-Istati Membri, mill-Kummissjoni u/jew mill-Kunsill, u fuq l-impatt, tar-rakkomandazzjonijiet fir-riżoluzzjonijiet tiegħu msemmija hawn fuq tal-25 ta' Novembru 2015 u tas-6 ta' Lulju 2016;

                              (b)

                              li jibni fuq u jikkomplementa l-ħidma mwettqa mill-kumitat ta' inkjesta PANA, b'mod partikolari b'enfasi fuq l-implimentazzjoni effettiva mill-Istati Membri, mill-Kummissjoni u/jew mill-Kunsill, u fuq l-impatt, tar-rakkomandazzjonijiet fir-rakkomandazzjoni tiegħu msemmija hawn fuq tat-13 ta' Diċembru 2017;

                              (c)

                              li jagħti segwitu għall-progress li mwettaq mill-Istati Membri biex itemmu prattiki tat-taxxa li jippermettu l-evitar tat-taxxa u/jew l-evażjoni tat-taxxa u li huma ta' ħsara għall-funzjonament tajjeb tas-Suq Uniku kif imsemmi fir-riżoluzzjonijiet tiegħu ta' hawn fuq tal-25 ta' Novembru 2015 u tas-6 ta' Lulju 2016 u r-rakkomandazzjoni tat-13 ta' Diċembru 2017;

                              (d)

                              li jivvaluta ċ-ċirkomvenzjoni tar-regoli tal-UE dwar il-VAT fil-qafas tal-Paradise Papers u jevalwa b'mod aktar ġenerali l-impatt tal-frodi tal-VAT u tar-regoli dwar il-kooperazzjoni amministrattiva fl-Unjoni; u li janalizza l-politiki ta' skambju ta' informazzjoni u koordinazzjoni bejn l-Istati Membri u l-Eurofisc;

                              (e)

                              li jikkontribwixxi għad-dibattitu li għaddej dwar it-tassazzjoni tal-ekonomija diġitali;

                              (f)

                              li jivvaluta l-iskemi nazzjonali li jipprovdu privileġġi tat-taxxa (bħall-programmi ta' ċittadinanza);

                              (g)

                              li jsegwi mill-qrib il-ħidma li għaddejja, u l-kontribut tal-Kummissjoni u l-Istati Membri fl-istituzzjonijiet internazzjonali, inklużi l-Organizzazzjoni għall-Kooperazzjoni u l-Iżvilupp Ekonomiċi, il-G20, in-NU u l-FATF, filwaqt li jirrispetta bis-sħiħ il-kompetenzi tal-Kumitat għall-Affarijiet Ekonomiċi u Monetarji rigward il-kwistjonijiet ta' tassazzjoni;

                              (h)

                              li jaċċessa dokumenti rilevanti għal ħidmietu u jagħmel il-kuntatti meħtieġa u jorganizza seduti ta' smigħ ma' istituzzjonijiet u fora internazzjonali, Ewropej (inkluż il-Grupp dwar il-Kodiċi tal-Kondotta għat-Tassazzjoni tal-Intrapriżi) u nazzjonali, il-parlamenti u l-gvernijiet nazzjonali tal-Istati Membri u ta' pajjiżi terzi, kif ukoll mar-rappreżentanti tal-komunità akkademika, is-soċjetà kummerċjali u ċivili, inklużi s-sħab soċjali, f'kollaborazzjoni mill-qrib mal-kumitati permanenti; dan kollu filwaqt li jieħu inkonsiderazzjoni l-użu effiċjenti tar-riżorsi tal-PE;

                              (i)

                              li janalizza u jivvaluta d-dimensjoni tal-pajjiżi terzi fil-prattiki ta' evitar tat-taxxa, inkluż l-impatt fuq il-pajjiżi li qegħdin jiżviluppaw; li jissorvelja t-titjib u n-nuqqasijiet eżistenti fl-iskambju ta' informazzjoni mal-pajjiżi terzi f'dan ir-rigward, filwaqt li tingħata attenzjoni partikolari lid-Dipendenzi tal-Kuruna tar-Renju Unit u t-Territorji extra-Ewropej;

                              (j)

                              li jivvaluta l-valutazzjoni proprja tal-Kummissjoni u l-proċess ta' skrinjar tagħha għall-elenkar tal-pajjiżi fl-att delegat AMLD dwar pajjiżi terzi ta' riskju għoli;

                              (k)

                              li jivvaluta l-metodoloġija, l-iskrinjar tal-pajjiżi u l-impatt tal-lista tal-UE ta' ġurisdizzjonijiet li ma jikkooperawx għal finijiet ta' taxxa (lista sewda tal-UE ta' rifuġji fiskali) kif ukoll it-tneħħija ta' pajjiżi mil-lista u s-sanzjonijiet adottati fir-rigward tal-pajjiżi elenkati;

                              (l)

                              li jeżamina l-konsegwenzi ta' trattati bilaterali dwar it-taxxa konklużi mill-Istati Membri;

                              (m)

                              jagħmel kwalunkwe rakkomandazzjoni li jqis meħtieġa f'dan ir-rigward;

                  2.

                  Jiddeċiedi li f'ħidmietu l-Kumitat Speċjali għandu jieħu kont kemm tar-rivelazzjonijiet reċenti fil-Paradise Papers tal-5 ta' Novembru 2017 kif ukoll ta' kwalunkwe żvilupp rilevanti fi ħdan il-kompetenzi tal-Kumitat li jiżviluppaw matul il-mandat tiegħu;

                  3.

                  Jiddeċiedi li l-kumitat speċjali għandu jkun magħmul minn 45 Membru;

                  4.

                  Jiddeċiedi li l-mandat tal-kumitat speċjali għandu jkun ta' 12-il xahar, li jibdew mid-data tal-adozzjoni ta' din id-deċiżjoni.

         (1)  ĠU C 310, 25.8.2016, p. 42.

         (2)  ĠU C 366, 27.10.2017, p. 51.

         (3)  ĠU C 399, 24.11.2017, p. 201.

         (4)  Testi adottati, P8_TA(2016)0310.

         (5)  ĠU L 166, 24.6.2016, p. 10.

         (6)  Testi adottati, P8_TA(2017)0491.


               5.4.2019

               MT

               Il-Ġurnal Uffiċjali tal-Unjoni Ewropea

               C 129/71

      P8_TA(2018)0046
      Ħatra ta' Membru tal-Qorti tal-Awdituri – Annemie Turtelboom
      Deċiżjoni tal-Parlament Ewropew tal-1 ta' Marzu 2018 dwar il-ħatra proposta ta' Annemie Turtelboom bħala Membru tal-Qorti tal-Awdituri (C8-0008/2018 – 2018/0801(NLE))
      (Konsultazzjoni)
      (2019/C 129/12)

         Il-Parlament Ewropew,

                  —

                  wara li kkunsidra l-Artikolu 286(2) tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C8-0008/2018),

                  —

                  wara li kkunsidra l-Artikolu 121 tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0027/2018),

                  A.

                  billi l-Kumitat għall-Kontroll tal-Baġit tiegħu evalwa l-kwalifiki tal-kandidat propost, b'mod partikolari fir-rigward tal-kundizzjonijiet stipulati fl-Artikolu 286(1) tat-Trattat dwar il-Funzjonament tal-Unjoni Ewropea;

                  B.

                  billi waqt il-laqgħa tiegħu tal-20 ta' Frar 2018, il-Kumitat għall-Kontroll tal-Baġit sema' lill-kandidat innominat mill-Kunsill bħala Membru tal-Qorti tal-Awdituri;

                  1.

                  Jagħti opinjoni favorevoli dwar il-proposta tal-Kunsill għall-ħatra ta' Annemie Turtelboom bħala Membru tal-Qorti tal-Awdituri;

                  2.

                  Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u, għal skopijiet ta' informazzjoni, lill-Qorti tal-Awdituri, kif ukoll lill-istituzzjonijiet l-oħra tal-Unjoni Ewropea u lill-istituzzjonijiet tal-awditjar tal-Istati Membri.


               5.4.2019

               MT

               Il-Ġurnal Uffiċjali tal-Unjoni Ewropea

               C 129/72

      P8_TA(2018)0047
      Ħatra ta' Membru tal-Bord Uniku ta' Riżoluzzjoni
      Deċiżjoni tal-Parlament Ewropew tal-1 ta' Marzu 2018 dwar il-proposta tal-Kummissjoni għall-ħatra ta' Membru tal-Bord Uniku ta' Riżoluzzjoni (N8-0052/2018 – C8-0036/2018 – 2018/0901(NLE))
      (Approvazzjoni)
      (2019/C 129/13)

         Il-Parlament Ewropew,

                  —

                  wara li kkunsidra l-proposta tal-Kummissjoni tal-14 ta' Frar 2018 għall-ħatra tas-Sur Boštjan Jazbec bħala Membru tal-Bord Uniku ta' Riżoluzzjoni (N8-0052/2018),

                  —

                  wara li kkunsidra t-tielet subparagrafu tal-Artikolu 56(6) tar-Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (1),

                  —

                  wara li kkunsidra l-Artikolu 122a tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Affarijiet Ekonomiċi u Monetarji (A8-0030/2018),

                  A.

                  billi l-Artikolu 56(4) tar-Regolament (UE) Nru 806/2014 jipprevedi li l-Membri tal-Bord Uniku ta' Riżoluzzjoni msemmi fl-Artikolu 43(1)(b) ta' dak ir-Regolament għandhom jinħatru fuq il-bażi ta' mertu, ħiliet, għarfien ta' kwistjonijiet bankarji u finanzjarji, u esperjenza rilevanti għas-superviżjoni finanzjarja, ir-regolamentazzjoni u r-riżoluzzjoni bankarja;

                  B.

                  billi l-Artikolu 56(4) tar-Regolament (UE) Nru 806/2014 jipprevedi li l-proċedura tal-għażla għandhom jirrispettaw il-prinċipji tal-bilanċ bejn is-sessi, l-esperjenza u l-kwalifiki;

                  C.

                  billi skont l-Artikolu 56(6) tar-Regolament (UE) Nru 806/2014, il-Kummissjoni adottat fl-20 ta' Diċembru 2017 lista mqassra ta' kandidati għall-kariga ta' membru tal-Bord Uniku ta' Riżoluzzjoni msemmi fl-Artikolu 43(1)(b) ta' dak ir-Regolament;

                  D.

                  billi skont l-Artikolu 56(6) tar-Regolament (UE) Nru 806/2014, il-lista mqassra ġiet ipprovduta lill-Parlament;

                  E.

                  billi fl-14 ta' Frar 2018, il-Kummissjoni adottat proposta biex is-Sur Boštjan Jazbec jinħatar bħala Membru tal-Bord Uniku ta' Riżoluzzjoni u ssottomettitha lill-Parlament;

                  F.

                  billi l-Kumitat għall-Affarijiet Ekonomiċi u Monetarji tal-Parlament imbagħad ipproċeda bl-evalwazzjoni tal-kredenzjali tal-kandidat propost għall-funzjonijiet ta' membru tal-Bord Uniku ta' Riżoluzzjoni, b'mod partikolari fid-dawl tar-rekwiżiti stabbiliti fl-Artikolu 56(4) tar-Regolament (UE) Nru 806/2014;

                  G.

                  billi fil-21 ta' Frar 2018, il-Kumitat organizza smigħ ma' Boštjan Jazbec, li fih għamel dikjarazzjoni tal-ftuħ u mbagħad wieġeb għall-mistoqsijiet li sarulu mill-membri tal-Kumitat;

                  1.

                  Japprova l-proposta tal-Kummissjoni għall-ħatra tas-Sur Boštjan Jazbec bħala Membru tal-Bord Uniku ta' Riżoluzzjoni għal perjodu ta' ħames snin;

                  2.

                  Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill Ewropew, lill-Kunsill, lill-Kummissjoni kif ukoll lill-gvernijiet tal-Istati Membri.

         (1)  ĠU L 225, 30.7.2014, p. 1.


title: Deċiżjoni tal-Kunsill Ewropew (UE) 2019/584 meħuda bi qbil mar-Renju Unit tal-11 ta' April 2019 li testendi l-perijodu taħt l-Artikolu 50(3) TUE

text:
                  11.4.2019

                  MT

                  Il-Ġurnal Uffiċjali tal-Unjoni Ewropea

                  L 101/1

         DEĊIŻJONI TAL-KUNSILL EWROPEW (UE) 2019/584
         meħuda bi qbil mar-Renju Unit
         tal-11 ta' April 2019
         li testendi l-perijodu taħt l-Artikolu 50(3) TUE
         IL-KUNSILL EWROPEW,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 50(3) tiegħu,
         Billi:

                     (1)

                     Fid-29 ta' Marzu 2017, ir-Renju Unit innotifika lill-Kunsill Ewropew bl-intenzjoni tiegħu li joħroġ mill-Unjoni Ewropea u mill-Komunità Ewropea tal-Enerġija Atomika (“Euratom”) f'konformità mal-Artikolu 50 tat-Trattat dwar l-Unjoni Ewropea, li japplika għall-Euratom bis-saħħa tal-Artikolu 106a tat-Trattat li jistabbilixxi l-Komunità Ewropea tal-Enerġija Atomika.

                     (2)

                     F'konformità mal-Artikolu 50 TUE, l-Unjoni Ewropea nnegozjat mar-Renju Unit ftehim li jistabbilixxi l-arranġamenti għall-ħruġ tiegħu, li jieħu kont tal-qafas għar-relazzjoni futura tiegħu mal-Unjoni.

                     (3)

                     Fil-25 ta' Novembru 2018, il-Kunsill Ewropew approva l-abbozz ta' Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika (“Ftehim dwar il-Ħruġ”) u approva d-Dikjarazzjoni Politika li tistabbilixxi l-qafas għar-relazzjoni futura bejn l-Unjoni Ewropea u r-Renju Unit tal-Gran Brittanja u l-Irlanda ta' Fuq. Fil-11 ta' Jannar 2019, il-Kunsill adotta d-Deċiżjoni (UE) 2019/274 (1) dwar l-iffirmar tal-Ftehim dwar il-Ħruġ (2).

                     (4)

                     Skont l-Artikolu 50(3) TUE, it-Trattati għandhom jieqfu milli japplikaw għall-Istat li ħiereġ mid-data tad-dħul fis-seħħ tal-Ftehim dwar il-Ħruġ jew, fin-nuqqas ta' dan, sentejn wara n-notifika, sakemm il-Kunsill Ewropew, bi qbil mal-Istat Membru kkonċernat, ma jiddeċidix unanimament li jestendi dan il-perijodu.

                     (5)

                     Permezz tal-ittra tal-20 ta' Marzu 2019, ir-Renju Unit ressaq talba għal estensjoni tal-perijodu previst fl-Artikolu 50(3) TUE sat-30 ta' Ġunju 2019, bil-ħsieb li jiffinalizza r-ratifika tal-Ftehim dwar il-Ħruġ.

                     (6)

                     Permezz tad-Deċiżjoni (UE) 2019/476 (3), il-Kunsill Ewropew, bi qbil mar-Renju Unit, iddeċieda li jestendi l-perijodu taħt l-Artikolu 50(3) TUE sat-22 ta' Mejju 2019 fil-każ li l-House of Commons ikun approva l-Ftehim dwar il-Ħruġ sad-29 ta' Marzu 2019. Jekk dan ma jseħħx, il-Kunsill Ewropew qabel li jagħti estensjoni sat-12 ta' April 2019 u speċifika li jistenna li r-Renju Unit jindika t-triq 'il quddiem qabel it-12 ta' April 2019, għall-kunsiderazzjoni tiegħu.

                     (7)

                     Il-House of Commons ma approvax il-Ftehim dwar il-Ħruġ sad-29 ta' Marzu 2019.

                     (8)

                     Permezz tal-ittra tal-5 ta' April 2019, ir-Renju Unit ressaq talba għal estensjoni ulterjuri tal-perijodu previst fl-Artikolu 50(3) TUE, kif estiż mill-Kunsill Ewropew, sat-30 ta' Ġunju 2019, bil-ħsieb li jiffinalizza r-ratifika tal-Ftehim dwar il-Ħruġ.

                     (9)

                     Fl-10 ta' April 2019, il-Kunsill Ewropew qabel li jagħti estensjoni ulterjuri biex tkun possibbli r-ratifika tal-Ftehim dwar il-Ħruġ miż-żewġ Partijiet. Tali estensjoni jenħtieġ li ddum sakemm ikun meħtieġ u, fi kwalunkwe każ, mhux aktar tard mill-31 ta' Ottubru 2019. Il-Kunsill Ewropew fakkar ukoll li, skont l-Artikolu 50(3) TUE, il-Ftehim dwar il-Ħruġ jista' jidħol fis-seħħ f'data aktar kmieni, jekk il-Partijiet jikkompletaw il-proċeduri ta' ratifika rispettivi tagħhom qabel il-31 ta' Ottubru 2019. Konsegwentement, il-ħruġ jenħtieġ li jseħħ fl-ewwel jum tax-xahar wara l-ikkompletar tal-proċeduri ta' ratifika jew fl-1 ta' Novembru 2019, skont liema jiġi l-ewwel.

                     (10)

                     Din l-estensjoni ulterjuri ma tistax titħalla ddgħajjef l-funzjonament regolari tal-Unjoni u l-istituzzjonijiet tagħha. Barra minn hekk, ser ikollha l-konsegwenza li r-Renju Unit ser jibqa' Stat Membru sad-data l-ġdid tal-ħruġ, bi drittijiet u obbligi sħaħ f'konformità mal-Artikolu 50 TUE, u li r-Renju Unit ikollu dritt li jirrevoka n-notifika tiegħu fi kwalunkwe ħin. Jekk ir-Renju Unit ikun għadu Stat Membru fit-23-26 ta' Mejju 2019 u jekk ma jkunx irratifika l-Ftehim dwar il-Ħruġ sat-22 ta' Mejju 2019, ser ikun taħt l-obbligu li jorganizza l-elezzjonijiet għall-Parlament Ewropew f'konformità mal-liġi tal-Unjoni. Fil-każ li dawk l-elezzjonijiet ma jsirux fir-Renju Unit, jenħtieġ li l-estensjoni tieqaf fil-31 ta' Mejju 2019. Il-Kunsill Ewropew jieħu nota tal-impenn mir-Renju Unit li jaġixxi b'mod kostruttiv u responsabbli tul il-perijodu tal-estensjoni kollu f'konformità mad-dmir ta' kooperazzjoni leali, u jistenna li r-Renju Unit jissodisfa dan l-impenn u l-obbligu tat-Trattat b'mod li jirrifletti s-sitwazzjoni tiegħu bħala Stat Membru li ħiereġ. Għal dan il-għan, ir-Renju Unit għandu jiffaċilita l-ksib tal-kompiti tal-Unjoni u joqgħod lura milli jwettaq kwalunkwe miżura li tista' tipperikola l-ksib tal-objettivi tal-Unjoni, b'mod partikolari meta jipparteċipa fil-proċessi ta' teħid ta' deċiżjonijiet tal-Unjoni.

                     (11)

                     Il-mandati li għaddejjin tal-membri ta' istituzzjonijiet, korpi, uffiċċji u aġenziji tal-Unjoni nominati, maħtura jew eletti b'rabta mas-sħubija tar-Renju Unit fl-Unjoni ser jispiċċaw hekk kif it-Trattati jieqfu japplikaw għar-Renju Unit, jiġifieri fid-data tal-ħruġ.

                     (12)

                     Din l-estensjoni teskludi kwalunkwe ftuħ mill-ġdid tal-Ftehim dwar il-Ħruġ. Kwalunkwe impenn, dikjarazzjoni jew att ieħor unilaterali mir-Renju Unit jenħtieġ li jkun kompatibbli mal-kelma u l-ispirtu tal-Ftehim dwar il-Ħruġ, u jeħtieġ li ma jfixkilx l-implimentazzjoni tiegħu. Tali estensjoni ma tistax tintuża biex jinbdew in-negozjati dwar ir-relazzjoni futura.

                     (13)

                     Il-Kunsill Ewropew ser jirrieżamina l-progress fil-laqgħa tiegħu f'Ġunju 2019.

                     (14)

                     Kif previst fl-Artikolu 50(4) TUE, ir-Renju Unit ma ħax sehem fid-diskussjonijiet tal-Kunsill Ewropew li jikkonċernaw din id-Deċiżjoni u lanqas fl-adozzjoni tagħha. Madankollu, kif jidher fl-ittra mir-Rappreżentant Permanenti tar-Renju Unit għall-Unjoni Ewropea, is-Sur Tim Barrow tal-11 ta' April 2019, huwa qabel, f'konformità mal-Artikolu 50(3) TUE, mal-estensjoni tal-perijodu msemmi f'dak l-Artikolu u ma' din id-Deċiżjoni,

               ADOTTA DIN ID-DEĊIŻJONI:

            Artikolu 1
            Il-perijodu previst fl-Artikolu 50(3) TUE, kif estiż bid-Deċiżjoni tal-Kunsill Ewropew (UE) 2019/476, huwa b'dan estiż ulterjorment sal-31 ta' Ottubru 2019.

            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
            Din id-Deċiżjoni għandha tieqaf milli tapplika fil-31 ta' Mejju 2019 fil-każ li r-Renju Unit ma jkunx organizza elezzjonijiet għall-Parlament Ewropew f'konformità mal-liġi tal-Unjoni applikabbli u ma jkunx irratifika l-Ftehim dwar il-Ħruġ sat-22 ta' Mejju 2019.

            Magħmul fi Brussell, il-11 ta' April 2019.

                  Għall-Kunsill Ewropew

                  Il-President

               D. TUSK

            (1)  Id-Deċiżjoni tal-Kunsill (UE) 2019/274 tal-11 ta' Jannar 2019 dwar l-iffirmar, f'isem l-Unjoni Ewropea u l-Komunità Ewropea tal-Enerġija Atomika, tal-Ftehim dwar il-ħruġ tar-Renju Unit tal-Gran Brittanja u l-Irlanda ta' Fuq mill-Unjoni Ewropea u mill-Komunità Ewropea tal-Enerġija Atomika (ĠU L 47 I, 19.2.2019, p. 1).

            (2)  It-test tal-Ftehim dwar il-Ħruġ mehmuż mad-Deċiżjoni (UE) 2019/274 ġie ppubblikat fil-ĠU C 66 I, 19.2.2019, p. 1

            (3)  Id-Deċiżjoni tal-Kunsill Ewropew (UE) 2019/476 meħuda bi qbil mar-Renju Unit tat-22 ta' Marzu 2019 li testendi l-perijodu taħt l-Artikolu 50(3) TUE (ĠU L 80 I, 22.3.2019, p. 1).


title: Deċiżjoni tal-Kunsill tad-9 ta’ April 2019 li taħtar il-membri u l-membri supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali (Cedefop)

text:
                  12.4.2019

                  MT

                  Il-Ġurnal Uffiċjali tal-Unjoni Ewropea

                  C 136/6

         DEĊIŻJONI TAL-KUNSILL
         tad-9 ta’ April 2019
         li taħtar il-membri u l-membri supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali (Cedefop)
         (2019/C 136/04)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2019/128 tal-Parlament Ewropew u tal-Kunsill tas-16 ta' Jannar 2019 li jistabbilixxi Ċentru Ewropew għall-Iżvilupp ta' Taħriġ Vokazzjonali (Cedefop) u li jħassar ir- Regolament tal-Kunsill (KEE) Nru 337/75 (1), u b'mod partikolari l-Artikolu 4 tiegħu,
         Wara li kkunsidra l-listi tan-nominazzjonijiet għall-ħatra ppreżentati lill-Kunsill mill-Gvernijiet tal-Istati Membri u mill-organizzazzjonijiet tal-ħaddiema u minn dawk ta' min iħaddem,
         Billi:

                     (1)

                     Ir-Regolament (UE) 2019/128 ħassar u ssostitwixxa r-Regolament (KEE) Nru 337/75 tal-Kunsill (2).

                     (2)

                     Il-membri tal-Bord tat-Tmexxija stabbilit abbażi tal-Artikolu 4 tar-Regolament (KEE) Nru 337/75 baqgħu fil-kariga u eżerċitaw il-funzjonijiet tal-Bord tat-Tmexxija previsti fl-Artikolu 5 tar-Regolament (UE) 2019/128 sal-ħatra tal-membri tal-Bord tat-Tmexxija u tal-espert indipendenti skont l-Artikolu 4(1) tar-Regolament (UE) 2019/128.

                     (3)

                     Jenħtieġ li jinħatru l-membri u l-membri supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali għal perijodu ta' erba' snin,

               ADOTTA DIN ID-DEĊIŻJONI:

            Artikolu 1
            Dawn li ġejjin huma b'dan maħtura membri u membri supplenti tal-Bord tat-Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-perijodu mill-1 ta' April 2019 sal-31 ta' Marzu 2023:
            I.   RAPPREŻENTANTI TAL-GVERN

                        Pajjiż

                        Membri

                        Membri supplenti

                        Il-Belġju (sistema ta' rotazzjoni)

                        Komunità Fjamminga: Is-Sinjura Nathalie VERSTRAETE
                        Komunità Franċiża: Is-Sur Guibert DEBROUX

                        Il-Bulgarija

                        Is-Sinjura Maria TODOROVA

                        Is-Sinjura Mimi DANEVA

                        Iċ-Ċekja

                        Is-Sinjura Marta STARÁ

                        Is-Sinjura Martina KAŇÁKOVÁ

                        Id-Danimarka

                        Is-Sinjura Lise Lotte TOFT

                        Is-Sur Torben SCHUSTER

                        Il-Ġermanja

                        Is-Sur Peter THIELE

                        Is-Sur Erik Heß

                        L-Estonja

                        Is-Sinjura Rita SIILIVASK

                        Is-Sur Teet TIKO

                        L-Irlanda

                        Is-Sur Alan McGRATH

                        Is-Sur Justin SINNOTT

                        Il-Greċja

                        Is-Sur Themistoklis KOTSIFAKIS

                        Is-Sur Ioannis KAPOUTSIS

                        Spanja

                        Is-Sinjura Carmen MENÉNDEZ GONZÁLEZ-PALENZUELA

                        Is-Sur Domingo RODRÍGUEZ AGULLEIRO

                        Franza

                        Is-Sinjura Nadine NERGUISIAN

                        Is-Sinjura Clarisse DUBERT

                        Il-Kroazja

                        Is-Sinjura Vesna HRVOJ-ŠIC

                        Is-Sinjura Andreja UROIĆ-LANDEKIĆ

                        L-Italja

                        Is-Sur Ugo MENZIANI

                        Is-Sur Pietro TAGLIATESTA

                        Ċipru

                        Is-Sur George PANAYIDES

                        Is-Sur Yiannis MOUROUZIDES

                        Il-Latvja

                        Is-Sinjura Rūta GINTAUTE-MARIHINA

                        Is-Sinjura Baiba BAŠĶERE

                        Il-Litwanja

                        Il-Lussemburgu

                        L-Ungerija

                        Is-Sinjura Krisztina TOMORNÉ VUJKOV

                        Malta

                        Is-Sur Vince MAIONE

                        Is-Sur Mario CARDONA

                        In-Netherlands

                        Is-Sur Peter VAN IJSSELMUIDEN

                        Is-Sinjura Ellen IPENBURG–TOMESEN

                        L-Awstrija

                        Is-Sur Eduard STAUDECKER

                        Is-Sur Wolfgang SLAWIK

                        Il-Polonja

                        Is-Sur Piotr BARTOSIAK

                        Is-Sur Łukasz MARCISZ

                        Il-Portugall

                        Is-Sinjura Sandra RIBEIRO

                        Is-Sur Paulo FELICIANO

                        Ir-Rumanija

                        Is-Sinjura Ana RĂDULESCU

                        Is-Slovenja

                        Is-Sinjura Slavica ČERNOŠA

                        Is-Slovakkja

                        Is-Sur Juraj VANTUCH

                        Is-Sur Karol JAKUBÍK

                        Il-Finlandja

                        Is-Sur Kari NYYSSÖLÄ

                        Is-Sinjura Hanna AUTERE

                        L-Iżvezja

                        Is-Sinjura Carina LINDÉN

                        Is-Sur Jacob JOHANSSON

                        Ir-Renju Unit

                        Is-Sinjura Ann MILLER

                        Is-Sinjura Emma WIGNALL

            II.   RAPPREŻENTANTI TAL-ORGANIZZAZZJONIJIET TAL-IMPJEGATI

                        Pajjiż

                        Membri

                        Membri supplenti

                        Il-Belġju

                        Is-Sinjura Isabelle MICHEL

                        Is-Sinjura Katrien ALLAERT

                        Il-Bulgarija

                        Is-Sinjura Yuliya SIMEONOVA

                        Iċ-Ċekja

                        Is-Sur Lukáš NĚMEC

                        Is-Sur Petr PEČENKA

                        Id-Danimarka

                        Is-Sur Morten SMISTRUP

                        Il-Ġermanja

                        Is-Sur Mario PATUZZI

                        Is-Sinjura Uli NORDHAUS

                        L-Estonja

                        Is-Sinjura Kaja TOOIS-SINJURAALU

                        Is-Sur Peep PETERSON

                        L-Irlanda

                        Is-Sur Frank VAUGHAN

                        Il-Greċja

                        Is-Sur Georgios CHRISTOPOULOS

                        Is-Sur Christos GOULAS

                        Spanja

                        Is-Sur Juan Carlos MORALES

                        Is-Sinjura Esther GÓMEZ MANZANEQUE

                        Franza

                        Is-Sur Nicolas FAINTRENIE

                        Is-Sinjura Michèle PERRIN

                        Il-Kroazja

                        Is-Sinjura Katarina RUMORA

                        L-Italja

                        Is-Sinjura Anna TESELLI

                        Is-Sur Francesco LAURIA

                        Ċipru

                        Is-Sur Evangelos EVANGELOU

                        Is-Sur Christos KARYDES

                        Il-Latvja

                        Is-Sinjura Linda ROMELE

                        Il-Litwanja

                        Is-Sinjura Tatjana BABRAUSKIENĖ

                        Is-Sinjura Eglė ŽUKAUSKAITĖ

                        Il-Lussemburgu

                        Is-Sur Jean-Claude REDING

                        Is-Sur Carlo FRISING

                        L-Ungerija

                        Is-Sur László KOZÁK

                        Is-Sur Tamás BÉKÉSI

                        Malta

                        Is-Sinjura Elaine GERMANI

                        Is-Sinjura Pauline FENECH

                        In-Netherlands

                        Is-Sinjura Isabel COENEN

                        L-Awstrija

                        Is-Sinjura Isabelle OURNY

                        Is-Sur Bernhard HORAK

                        Il-Polonja

                        Is-Sinjura Dagmara IWANCIW

                        Is-Sinjura Katarzyna PAWLACZYK

                        Il-Portugall

                        Is-Sur José CORDEIRO

                        Is-Sur Hugo DIONÍSIO

                        Ir-Rumanija

                        Is-Sur Gheorghe SIMION

                        Is-Slovenja

                        Is-Sinjura Sanja LEBAN TROJAR

                        Is-Slovakkja

                        Is-Sur Ivan ŠÓŠ

                        Il-Finlandja

                        Is-Sinjura Kirsi Maria RASINAHO

                        Is-Sinjura Riina Hannele NOUSIAINEN

                        L-Iżvezja

                        Is-Sinjura Kristina LOVÉN SELDÉN

                        Is-Sur Mattias SAMUELSSON

                        Ir-Renju Unit

                        Is-Sinjura Kirsi-Marja KEKKI

                        Is-Sur Iain MURRAY

            III.   RAPPREŻENTANTI TAL-ORGANIZZAZZJONIJIET TA' MIN IĦADDEM

                        Pajjiż

                        Membri

                        Membri supplenti

                        Il-Belġju

                        Is-Sinjura Sandra COENEGRACHTS

                        Is-Sur Joris VANDERSTEENE

                        Il-Bulgarija

                        Is-Sinjura Daniela SIMIDCHIEVA

                        Iċ-Ċekja

                        Is-Sur Miloš RATHOUSKÝ

                        Id-Danimarka

                        Is-Sur Alex HOOSHIAR

                        Is-Sinjura Helene TANDERUP

                        Il-Ġermanja

                        Is-Sinjura Barbara DORN

                        Is-Sur Christian SPERLE

                        L-Estonja

                        Is-Sinjura Anneli ENTSON

                        Is-Sinjura Pille MEIER

                        L-Irlanda

                        Is-Sur Tony DONOHOE

                        Is-Sur Adam Mark WEATHERLEY

                        Il-Greċja

                        Is-Sur Christos IOANNOU

                        Is-Sur Nicos GAVALAKIS

                        Spanja

                        Is-Sur Juan Carlos TEJEDA HISADO

                        Is-Sinjura Miriam PINTO

                        Franza

                        Is-Sinjura Siham SAIDI

                        Il-Kroazja

                        Is-Sinjura Jasminka MARTINOVIĆ

                        Is-Sinjura Anny BRUSIĆ

                        L-Italja

                        Is-Sur Alfonso BALSAMO

                        Is-Sur Pietro MAMBRIANI

                        Ċipru

                        Is-Sinjura Maria STYLIANOU THEODOROU

                        Is-Sinjura Maria PIREA

                        Il-Latvja

                        Is-Sinjura Ilona KIUKUCĀNE

                        Is-Sinjura Anita LĪCE

                        Il-Litwanja

                        Il-Lussemburgu

                        Is-Sur Charles BASSING

                        Is-Sur Daniel SCHROEDER

                        L-Ungerija

                        Is-Sinjura Adrienn BALINT

                        Malta

                        Is-Sur Mario SPITERI

                        Is-Sur Joseph FARRUGIA

                        In-Netherlands

                        Is-Sinjura Gertrud VAN ERP

                        L-Awstrija

                        Is-Sur Gerhard RIEMER

                        Is-Sur Thomas MAYR

                        Il-Polonja

                        Is-Sur Andrzej STĘPNIKOWSKI

                        Il-Portugall

                        Is-Sinjura Ana Maria SANTOS GOUVEIA LOPES

                        Is-Sinjura Florbela LEOPOLDO

                        Ir-Rumanija

                        Is-Sur Iulian GROPOȘILĂ

                        Is-Sinjura Silvia VLĂSCEANU

                        Is-Slovenja

                        Is-Sur Simon OGRIZEK

                        Is-Slovakkja

                        Is-Sur Martin HOŠTÁK

                        Is-Sur Peter MOLNÁR

                        Il-Finlandja

                        Is-Sur Mikko VIELTOJÄRVI

                        Is-Sinjura Maiju KORHONEN

                        L-Iżvezja

                        Is-Sur Pär LUNDSTRÖM

                        Ir-Renju Unit

            Artikolu 2
            Il-Kunsill għandu jaħtar, f'data aktar tard, lill-membri u l-membri supplenti li għadhom ma ġewx innominati.

            Artikolu 3
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fil-Lussemburgu, id-9 ta’ April 2019.

                  Għall-Kunsill

                  Il-President

               G. CIAMBA

            (1)  ĠU L 30, 31.1.2019, p. 90.

            (2)  Ir-Regolament (KEE) Nru 337/75 tal-Kunsill ta' l-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Vokazzjonali (ĠU L 39, 13.2.1975, p. 1).


Id-Deċiżjoni tal-Kummissjoni ta' 17/04/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9172 - Liberty House Group / ArcelorMittal Holding AG / Liege Steel Industry S.A.) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill tas-6 ta’ Ġunju 2019 li taħtar erba’ membri tal-Bord tat-Tmexxija tal-Aġenzija Ewropea għall-Mediċini

text:
                  11.6.2019

                  MT

                  Il-Ġurnal Uffiċjali tal-Unjoni Ewropea

                  C 195/2

         DEĊIŻJONI TAL-KUNSILL
         tas-6 ta’ Ġunju 2019
         li taħtar erba’ membri tal-Bord tat-Tmexxija tal-Aġenzija Ewropea għall-Mediċini
         (2019/C 195/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi l-proċeduri tal-Unjoni għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (1), u b’mod partikolari l-Artikolu 65(1) u (4) tiegħu,
         Billi:

                     (1)

                     Fit-30 ta’ Jannar 2019, il-Kummissjoni, waqt li aġixxiet f’konformità mal-Artikolu 65(1) tar-Regolament (KE) Nru 726/2004, ippreżentat lista ta’ kandidati, rappreżentanti ta’ organizzazzjonijiet tal-pazjenti, organizzazzjonijiet tat-tobba u organizzazzjonijiet tal-veterinarji, biex jinħatru fuq il-Bord tat-Tmexxija tal-Aġenzija Ewropea għall-Mediċini. Il-mandat għandu jkun ta’ perijodu ta’ tliet snin li jenħtieġ li jibda fil-15 ta’ Ġunju 2019.

                     (2)

                     Il-Parlament Ewropew qies il-lista ta’ kandidati u ssottometta l-fehmiet tiegħu dwar dan lill-Kunsill fis-16 ta’ April 2019,

               ADOTTA DIN ID-DEĊIŻJONI:

            Artikolu 1
            Il-persuni li ġejjin huma b’dan maħturin membri tal-Bord tat-Tmexxija tal-Aġenzija Ewropea għall-Mediċini għal perijodu ta’ tliet snin li jibda fil-15 ta’ Ġunju 2019:

                        Organizzazzjonijiet tal-pazjenti

                        Organizzazzjonijiet tat-tobba

                        Organizzazzjonijiet tal-veterinarji

                        Is-Sur Marco GRECO
                        Is-Sur Ioannis NATSIS

                        Is-Sur Wolf-Dieter LUDWIG

                        Is-Sa Nancy DE BRIYNE

            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fil-Lussemburgu, is-6 ta’ Ġunju 2019.

                  Għall-Kunsill

                  Il-President

               A. BIRCHALL

            (1)  ĠU L 136, 30.4.2004, p. 1.


title: Deċiżjoni (UE, Euratom) 2019/1200 tar-rappreżentanti tal-gvernijiet tal-Istati Membri tal-10 ta' Lulju 2019 li taħtar Imħallfin fil-Qorti Ġenerali

text:
                  15.7.2019

                  MT

                  Il-Ġurnal Uffiċjali tal-Unjoni Ewropea

                  L 189/69

         DEĊIŻJONI (UE, Euratom) 2019/1200 TAR-RAPPREŻENTANTI TAL-GVERNIJIET TAL-ISTATI MEMBRI
         tal-10 ta' Lulju 2019
         li taħtar Imħallfin fil-Qorti Ġenerali
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
         Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
         Billi:

                     (1)

                     Il-mandat ta' tlieta u għoxrin Imħallef fil-Qorti Ġenerali ser jintemm fil-31 ta' Awwissu 2019.

                     (2)

                     Jenħtieġ li jsiru ħatriet sabiex jimtlew dawn il-karigi għall-perijodu mill-1 ta' Settembru 2019 sal-31 ta' Awwissu 2025.

                     (3)

                     Is-Sur Roberto MASTROIANNI u s-Sinjura Ornella PORCHIA ġew innominati għall-ewwel mandat bħala Mħallfin fil-Qorti Ġenerali biex jissostitwixxu lis-Sur Guido BERARDIS u lis-Sur Ezio PERILLO rispettivament.

                     (4)

                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-adegwatezza ta' dawn il-kandidati għall-qadi tal-funzjonijiet ta' mħallef fil-Qorti Ġenerali.

                     (5)

                     Għalhekk huwa xieraq li s-Sur Roberto MASTROIANNI jinħatar biex jissostitwixxi lis-Sur Guido BERARDIS, u li s-Sinjura Ornella PORCHIA tinħatar biex tissostitwixxi lis-Sur Ezio PERILLO għall-ewwel mandat bħala Mħallfin fil-Qorti Ġenerali,

               ADOTTAW DIN ID-DEĊIŻJONI:

            Artikolu 1
            Is-segwenti għandhom jinħatru Mħallfin fil-Qorti Ġenerali għall-perijodu mill-1 ta' Settembru 2019 sal-31 ta' Awwissu 2025:

                        —

                        Is-Sur Roberto MASTROIANNI,

                        —

                        Is-Sinjura Ornella PORCHIA.

            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Brussell, l-10 ta' Lulju 2019.

                  Il-President

               M. RISLAKKI


title: Deċiżjoni tal-Kunsill (UE) 2019/1260 tal-15 ta' Lulju 2019 dwar il-pożizzjoni li għandha tittieħed f'isem l-Unjoni Ewropea fil-Kumitat għall-Kummerċ stabbilit mill-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, fir-rigward tal-emendar tal-Appendiċijiet 2-C-2 u 2-C-3 tal-Anness 2-C tal-Ftehim

text:
                  25.7.2019

                  MT

                  Il-Ġurnal Uffiċjali tal-Unjoni Ewropea

                  L 197/37

         DEĊIŻJONI TAL-KUNSILL (UE) 2019/1260
         tal-15 ta' Lulju 2019
         dwar il-pożizzjoni li għandha tittieħed f'isem l-Unjoni Ewropea fil-Kumitat għall-Kummerċ stabbilit mill-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, fir-rigward tal-emendar tal-Appendiċijiet 2-C-2 u 2-C-3 tal-Anness 2-C tal-Ftehim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9), tiegħu,
         Wara li kkunsidra l-proposta tal-Kummissjoni Ewropea,
         Billi:

                     (1)

                     Il-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra (1) (minn hawn 'il quddiem il-“Ftehim”, li l-Partijiet għalih minn hawn 'il quddiem huma msemmija bħala l-“Partijiet”), iffirmat fis-6 ta' Ottubru 2010, ġie konkluż mill-Unjoni bid-Deċiżjoni tal-Kunsill (UE) 2015/2169 (2). Ġie applikat mill-1 ta' Lulju 2011 (3).

                     (2)

                     L-Artikolu 15.1 tal-Ftehim jistabbilixxi Kumitat għall-Kummerċ, li jista', fost l-oħrajn, jikkunsidra emendi għall-Ftehim jew jemenda dispożizzjonijiet tal-Ftehim f'każijiet speċifikament previsti fil-Ftehim. L-Artikolu 15.5.2 tal-Ftehim jistabbilixxi li l-Partijiet jistgħu jiddeċiedu fil-Kumitat għall-Kummerċ li jemendaw l-Annessi, l-Appendiċijiet, il-Protokolli u n-Noti għall-Ftehim suġġett għar-rekwiżiti u l-proċeduri legali applikabbli rispettivi tal-Partijiet.

                     (3)

                     Taħt l-Artikolu 3(d) tal-Anness 2-C tal-Ftehim, il-Partijiet huma meħtieġa jirrevedu l-Appendiċijiet 2-C-2 u 2-C-3 tal-Anness 2-C mhux inqas minn kull tliet snin mid-dħul fis-seħħ tal-Ftehim bil-ħsieb li titmexxa 'l quddiem l-aċċettazzjoni tal-prodotti kif stabbilit fis-subparagrafu (a) tal-istess Artikolu, filwaqt li jitqies kwalunkwe żvilupp regolatorju li seta' seħħ internazzjonalment jew fil-Partijiet. L-Artikolu 3(d) tal-Anness 2-C jispeċifika wkoll li kwalunkwe modifika fl-Appendiċijiet 2-C-2 u 2-C-3 għandha tiġi deċiża mill-Kumitat għall-Kummerċ.

                     (4)

                     Mindu beda japplika l-Ftehim, ir-regolamenti tekniċi msemmija fl-Appendiċijiet 2-C-2 u 2-C-3 tal-Anness 2-C tal-Ftehim inbidlu, kif inbidlet ukoll parti mill-kopertura tal-prodotti. Sabiex jitqiesu dawn l-iżviluppi, l-Unjoni u l-Korea mmodifikaw ir-regolamenti tekniċi filwaqt li żammew l-istess grad ta' aċċess għas-suq kopert mill-Artikolu 1.2 tal-Anness 2-C tal-Ftehim.

                     (5)

                     Jenħtieġ li tiġi stabbilita l-pożizzjoni li għandha tittieħed f'isem l-Unjoni fil-Kumitat għall-Kummerċ.

                     (6)

                     Jenħtieġ li l-pożizzjoni tal-Unjoni fil-Kumitat għall-Kummerċ għalhekk tkun li tappoġġa l-adozzjoni tal-abbozz ta' deċiżjoni tal-Kumitat għall-Kummerċ li jinsab mehmuż,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f'isem l-Unjoni fil-Kumitat għall-Kummerċ stabbilit mill-Artikolu 15.1 tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, għandha tkun li tkun appoġġata l-adozzjoni tal-abbozz ta' deċiżjoni tal-Kumitat għall-Kummerċ li jinsab mehmuż ma' din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fid-data ta' l-adozzjoni tagħha.

            Magħmul fi Brussell, il-15 ta' Lulju 2019.

                  Għall-Kunsill

                  Il-President

               J. LEPPÄ

            (1)  ĠU L 127, 14.5.2011, p. 6.

            (2)  Id-Deċiżjoni tal-Kunsill (UE) 2015/2169 tal-1 ta' Ottubru 2015 dwar il-konklużjoni ta' Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra (ĠU L 307, 25.11.2015, p. 2).

            (3)  Avviż dwar l-applikazzjoni proviżorja tal-Ftehim ta' Kummerċ Ħieles bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Korea, min-naħa l-oħra, ĠU L 168, 28.6.2011, p. 1.

            ABBOZZ
            DEĊIŻJONI Nru 3 TAL-KUMITAT KOREA-UE GĦALL-KUMMERĊ
            ta' …
            dwar l-emendar tal-Appendiċijiet 2-C-2 u 2-C-3 tal-Anness 2-C tal-Ftehim ta' Kummerċ Ħieles Korea-UE
            IL-KUMITAT GĦALL-KUMMERĊ,
            Wara li kkunsidra l-Ftehim ta' Kummerċ Ħieles bejn ir-Repubblika tal-Korea (“il-Korea”), minn naħa waħda, u l-Unjoni Ewropea (“UE”) u l-Istati Membri tagħha, min-naħa l-oħra (minn hawn 'il quddiem il-“Ftehim” u l-“Partijiet”, rispettivament), u b'mod partikolari l-Artikoli 15.1.4(c) u 15.5.2 tiegħu, u l-Artikolu 3(d) tal-Anness 2-C tiegħu,
            Billi:

                        (1)

                        Skont l-Artikolu 15.1.4 (c) tal-Ftehim, il-Kumitat għall-Kummerċ stabbilit mill-Partijiet jista' jikkunsidra emendi għall-Ftehim jew jemenda d-dispożizzjonijiet tal-Ftehim fil-każijiet li jkun hemm provvediment speċifiku għalihom fil-Ftehim.

                        (2)

                        L-Artikolu 15.5.2 tal-Ftehim jipprovdi li deċiżjoni tal-Kumitat għall-Kummerċ biex jiġu emendati l-Annessi, l-Appendiċijiet, il-Protokolli u n-Noti għall-Ftehim tista' tiġi adottata mill-Partijiet, suġġett għar-rekwiżiti u l-proċeduri legali applikabbli rispettivi tagħhom.

                        (3)

                        L-Artikolu 3(d) tal-Anness 2-C tal-Ftehim jagħti l-kompitu lill-Partijiet sabiex jirrevedu l-Appendiċijiet 2-C-2 u 2-C-3 tal-Anness 2-C mhux inqas minn kull tliet snin mid-dħul fis-seħħ tal-Ftehim bil-għan li jkomplu jżidu l-aċċettazzjoni tal-prodotti kif stabbilit fis-subparagrafu (a) tal-istess Artikolu, filwaqt li jitqies kwalunkwe żvilupp regolatorju li seta' seħħ internazzjonalment jew fil-Partijiet. Huwa jispeċifika wkoll li kwalunkwe modifika fl-Appendiċijiet 2-C-2 u 2-C-3 għandha tiġi deċiża mill-Kumitat għall-Kummerċ.

                        (4)

                        Il-Korea u l-UE mmodifikaw ir-regolamenti tekniċi sabiex iżommu l-istess grad ta' aċċess għas-suq kopert mill-Artikolu 1.2 tal-Anness 2-C tal-Ftehim. Barra minn hekk, ir-referenzi għall-“UNECE” fl-Appendiċijiet 2-C-2 u 2-C-3 issa jenħtieġ li jinqraw bħala referenzi għar-“Regolament tan-NU” konsegwentement għall-Ftehim dwar l-Adozzjoni tar-Regolamenti Tekniċi Armonizzati tan-Nazzjonijiet Uniti għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku tal-Approvazzjonijiet Mogħtija fuq il-Bażi ta' dawn ir-Regolamenti tan-Nazzjonijiet Uniti (Reviżjoni 3) (1) tal-20 ta' Ottubru 2017.

                        (5)

                        It-Tabella 1 tal-Appendiċi 2-C-2 ġiet modifikata kif ġej:

                                    (a)

                                    Peress li r-Regolamenti tan-NU japplikaw fuq bażi obbligatorja fl-UE, għal raġunijiet ta' sempliċità ġie deċiż li jitħassru r-referenzi għal Regolamenti (pereżempju, il-GSR) u Direttivi tal-UE fil-kolonna “Regolament Tekniku tal-UE Korrispondenti” u l-kolonna tħalliet vojta.

                                    (b)

                                    Madankollu, fejn ma jkunx hemm Regolamenti tan-NU applikabbli jew fejn il-kamp ta' applikazzjoni tar-Regolamenti tan-NU ma jkunx adegwat, pereżempju bħal fil-każ tal-“Livell ta' ħoss permissibbli”, konsegwentement ir-Regolamenti jew id-Direttivi tal-UE jissostitwixxu jew jikkomplementaw ir-regolamenti tan-NU. Għal din ir-raġuni, iddaħħlet referenza għal “jekk jeżisti” fil-kolonna “Regolament Tekniku tal-UE Korrispondenti”.

                                    (c)

                                    Fir-rigward tal-“Livell ta' ħoss permissibbli” u tas-“Sistemi ta' sajlensers ta' sostituzzjoni”, ir-Regolament (UE) Nru 540/2014 ġie miżjud taħt ir-Regolament Tekniku tal-UE Korrispondenti minħabba li huwa jħassar id-Direttiva 70/157/KEE u japplika b'mod gradwali.

                                    (d)

                                    “Emissjonijiet” ġiet sostitwita b' “Emissjonijiet ta' vetturi ħfief” minħabba li r-rekwiżit tar-Regolament tan-NU 83 japplika għall-kategoriji tal-vetturi M1 u N1 biss. Barra minn hekk, ir-referenza għad-“Direttiva 70/220/KEE” tneħħiet għaliex din ġiet imħassra u ġiet sostitwita bir-“Regolamenti (KE) Nru 715/2007, (KE) Nru 692/2008, (UE) Nru 459/2012, (UE) 2016/427, (UE) 2016/646, (UE) 2017/1151, (UE) 2017/1154 u (UE) 2018/1832”, li ġew miżjuda taħt ir-Regolament Tekniku tal-UE Korrispondenti.

                                    (e)

                                    Fir-rigward ta' “Konvertituri katalitiċi ta' sostituzzjoni”, ir-referenza għal “Direttiva 70/220/KEE” tneħħiet għaliex ġiet imħassra u sostitwita bir-“Regolamenti (KE) Nru 715/2007 u (KE) Nru 692/2008” li ġew miżjuda taħt ir-Regolament Tekniku tal-UE Korrispondenti.

                                    (f)

                                    Barra minn hekk, għal dawk is-suġġetti li isimhom jinbidel, bħal minn “Ibbrejkjar” u “Ibbrejkjar” li ġew sostitwiti b'“Ibbrejkar ta' vetturi tqal” u “Ibbrejkjar ta' vetturi ħfief”, dawn il-bidliet saru għal finijiet ta' ċarezza.

                                    (g)

                                    Fir-rigward tad-“Duħħan tad-diżil”, tneħħiet id-“Direttiva 72/306/KEE” peress li ġiet sostitwita bir-“Regolament (KE) Nru 692/2008” li ġie miżjud fit-Tabella 1 taħt ir-Regolament Tekniku tal-UE Korrispondenti.

                                    (h)

                                    Dwar l-“Emissjonijiet ta' CO2 – konsum ta' karburant”, “id-Direttiva 80/1268/KEE” ġiet sostitwita bir-“Regolament (KE) Nru 692/2008” li żdied fit-Tabella 1 taħt ir-Regolament Tekniku tal-UE Korrispondenti, u s-suġġett issa jirreferi għal “Emissjonijiet ta' CO2 - Karozzi tal-passiġġieri li jużaw il-fjuwil b'mhux aktar minn tmien postijiet minbarra l-post tas-sewwieq” sabiex jiġi rrispettat għal kollox il-kamp ta' applikazzjoni ta' dak ir-Regolament.

                                    (i)

                                    Fir-rigward tal-“Qawwa tal-magna”, tħassret id-“Direttiva 80/1269/KEE” peress li ġiet sostitwita bir-“Regolamenti (KE) Nru 692/2008 u (UE) Nru 582/2011” li ġew miżjuda fit-Tabella 1 taħt ir-Regolament Tekniku tal-UE Korrispondenti.

                                    (j)

                                    Dwar “Emissjonijiet ta' vetturi ta' strapazz”, “id-Direttiva 2005/55/KE” ġiet sostitwita mir-“Regolamenti (KE) Nru 595/2009, (UE) Nru 582/2011 u (UE) 2016/1718”, li ġew miżjuda fit-Tabella 1 taħt ir-Regolament Tekniku tal-UE Korrispondenti. Is-suġġett ukoll ingħata l-isem ġdid ta' “Emissjonijiet ta' vetturi tqal” minħabba li r-Regolament 49 tan-NU japplika għal vetturi tqal (jiġifieri vetturi b'massa ta' referenza li taqbeż l-2 610 kg).

                        (6)

                        It-Tabella 2 tal-Appendiċi 2-C-2 tibqa' mhux mibdula.

                        (7)

                        It-Tabella 1 tal-Appendiċi 2-C-3 ġiet modifikata kif ġej:

                                    (a)

                                    Dwar “Okkupant - Protezzjoni minn ħabta”“Minn quddiem”, ir-referenzi “KMVSS Artikolu 102 Paragrafi 1 u 3” issostitwixxew ir-referenza għal “KMVSS Artikolu 102” taħt ir-Regolamenti Tekniċi tal-Korea Korrispondenti minħabba reviżjoni ta' KMVSS.

                                    (b)

                                    Dwar “Okkupant - Protezzjoni minn ħabta”“Mill-ġenb”, ir-referenza “KMVSS Artikolu 102 Paragrafu 1” issostitwixxiet ir-referenza għal “KMVSS Artikolu 102” taħt ir-Regolamenti Tekniċi tal-Korea Korrispondenti minħabba reviżjoni ta' KMVSS.

                                    (c)

                                    Il-linja kollha fuq “Ganċ tal-irmonk” ġiet mibdula. B'mod speċifiku, “Ganċ tal-irmonk” ġiet sostitwita b'“Tagħmir ta' rmonk”, peress li “Tagħmir ta' rmonk” huwa l-kunċett uffiċjali msemmi fir-Regolament (UE) Nru 1005/2010. Barra minn hekk, ir-rekwiżiti għal “Tagħmir ta' rmonk” issa huma r-“Regolament (UE) Nru 1005/2010” minflok “77/389/KEE”. Fl-aħħar nett, ir-Regolamenti Tekniċi tal-Korea Korrispondenti issa jaqraw “KMVSS Artikolu 20 Paragrafu 1” li ħa post ir-referenza preċedenti għall- “KMVSS Artikolu 20 Punti 1, 2, 4”.

                                    (d)

                                    Dwar “Dawl u sistemi tas-sinjali bid-dawl”, l-Artikolu 106 Punti 1 sa 10 tal-KMVSS ġew imħassra mir-Regolamenti Tekniċi tal-Korea Korrispondenti dwar “Fanal ta' quddiem”, “Fanal taċ-ċpar għal quddiem”, “Fanal ta' back-up”, “Fanal tal-ikklirjar”, “Fanal tal-pjanċa tar-reġistrazzjoni”, “Fanal ta' wara”, “Fanal tal-waqfien”, “Fanal tal-waqfien immuntat fl-għoli fin-nofs”, “Sinjal tad-dawrien”, “Sinjal tad-dawrien awżiljarju” u “Fanal taċ-ċpar ta' wara” minħabba reviżjoni tal-KMVSS.

                                    (e)

                                    Dwar “Dawl u sistemi tas-sinjali bid-dawl”“Installazzjoni”, ir-Regolamenti Tekniċi tal-Korea Korrispondenti issa jaqraw “KMVSS Artikoli 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 u 49” li ħadu post ir-referenza preċedenti għall-“KMVSS Artikoli 38, 39, 40, 41, 42, 43, 44, 45 u 47”. Dan huwa dovut għal reviżjoni tal-KMVSS.

                                    (f)

                                    Dwar “Dawl u sistemi tas-sinjali bid-dawl”, l-entrati “Fanal għal binhar” u “Fanal għall-kantunieri” ġew miżjuda fit-tabella minħabba reviżjoni tal-KMVSS u sabiex jirriflettu r-rekwiżiti ta' installazzjoni aġġornati dwar “Dawl u sistemi tas-sinjali bid-dawl”.

                                    (g)

                                    Dwar “Dawl u sistemi tas-sinjali bid-dawl”, għall-entrata “Fanal tal-waqfien immuntat fl-għoli fin-nofs”, minbarra t-tħassir tal-Artikolu 106 Punt 8 tal-KMVSS, il-paragrafu 3 tal-Artikolu 43 tal-KMVSS ukoll ġie mħassar minħabba li ġie sostitwit taħt ir-Regolamenti Tekniċi tal-Korea Korrispondenti bir-referenza “KMVSS Artikolu 43 Paragrafu 2”.

                                    (h)

                                    Dwar “Dawl u sistemi tas-sinjali bid-dawl”, ġiet miżjuda l-entrata “Fanal ta' mmarkar għall-ġenb” mat-tabella minħabba reviżjoni tal-KMVSS u sabiex jiġu riflessi r-rekwiżiti ta' installazzjoni aġġornati dwar “Dawl u sistemi tas-sinjali bid-dawl”.

                                    (i)

                                    Dwar “Dawl u sistemi tas-sinjali bid-dawl”, għal “Tagħmir ta' riflessjoni għal wara”, ir-Regolamenti Tekniċi tal-Korea Korrispondenti issa jaqraw “l-Artikolu 49 tal-KMVSS” li ssostitwixxa r-referenza preċedenti għall-“KMVSS Artikolu 49 paragrafi 1, 2, l-Artikolu 107”. Dan huwa dovut għal reviżjoni tal-KMVSS.

                                    (j)

                                    Dwar “Qawwa tal-magna”, ir-Regolamenti Tekniċi tal-Korea Korrispondenti issa jaqraw “KMVSS Artikolu 111” li ssostitwixxiet ir-referenza preċedenti għall-“KMVSS Artikolu 11 Punti 1, 2, 111”. Dan huwa dovut għal reviżjoni tal-KMVSS.

                                    (k)

                                    Dwar “Tagħmir biex jiżgura l-viżibbiltà tas-sewwieq”, ir-referenzi taħt “Rekwiżiti” għal “78/318/KEE” u “78/317/KEE” tneħħew peress li tħassru u ġew sostitwiti b'“Regolament (UE) Nru 1008/2010” jew “Regolament (UE) Nru 672/2010”. Ir-Regolamenti Tekniċi tal-Korea Korrispondenti baqgħu mhux mibdula.

                                    (l)

                                    Dwar “Ankraġġi tal-armar taċ-ċinturini ta' sigurtà”, ir-Regolamenti Tekniċi tal-Korea Korrispondenti issa jaqraw “KMVSS Artikolu 27 Paragrafi 1, 2, 3, 4; L-Artikolu 103” li ħadu post ir-referenzi preċedenti għall- “KMVSS Artikolu 27 Paragrafi 1, 2, 3, 4, 5; Artikolu 103 Paragrafi 1, 2, 3”. Dan huwa dovut għal reviżjoni tal-KMVSS.

                                    (m)

                                    Dwar “Emissjoni u ħoss (ħlief il-ħoss li jinstema' mill-qrib ta' 3 jew 4 roti) għall-muturi”, tħassru r-referenzi taħt “Rekwiżiti” għal, fost l-oħrajn, “id-Direttivi 2002/51/KE, 2003/77/KE, 97/24/KE il-Kapitoli 5 u 9”, tneħħew peress li tħassru u ġew sostitwiti minn, fost l-oħrajn, “ir-Regolamenti (UE) Nru 168/2013 u (UE) Nru 134/2014”. Ir-Regolamenti Tekniċi tal-Korea Korrispondenti baqgħu mhux mibdula

                                    (n)

                                    Dwar l-“Emissjonijiet tad-Diżil (inkluża l-OBD)”“Vettura ta' inqas minn 3.5t”, żdiedu r-referenzi taħt “Rekwiżiti”: “Regolamenti (KE) Nru 715/2007” u “(UE) Nru 459/2012” għaliex dawn huma r-Regolamenti applikabbli li jikkorrispondu għal KMVSS. Ir-Regolamenti Tekniċi tal-Korea Korrispondenti baqgħu mhux mibdula

                                    (o)

                                    Dwar l-“Emissjonijiet tad-Diżil (inkluża l-OBD)”“Vettura ta' aktar minn 3.5t”, ir-referenza taħt “Rekwiżiti” għal, fost l-oħrajn, ir- “Regolament (KE) Nru 692/2008” tneħħiet u ġiet sostitwita, fost l-oħrajn, b'“Regolamenti (KE) Nru 595/2009 u (UE) Nru 582/2011” minħabba li r-“Regolament (KE) Nru 692/2008” ma jittrattax dwar vetturi tqal. Ir-Regolamenti Tekniċi tal-Korea Korrispondenti baqgħu mhux mibdula

                                    (p)

                                    Dwar “Tajers”, ir-Regolamenti Tekniċi tal-Korea Korrispondenti issa jaqraw “l-Att tal-Kontroll tas-Sikurezza tat-Tagħmir Elettriku u tal-Prodotti tal-Konsumatur, l-Artikoli 15, 18 u 19; Ir-Regoli tal-Infurzar tal-Att dwar il-Kontroll tas-Sikurezza tat-Tagħmir tal-Elettriku u tal-Prodotti tal-Konsumatur, l-Artikolu 3, il-paragrafu 4, l-Artikolu 26; KMVSS Artikolu 12 Paragrafu 1” li ssostitwixxew ir-referenza preċedenti għall-“Att dwar is-Sigurtà u l-Kontroll tal-Ġestjoni tal-Kwalità tal-Prodotti Industrijali (QMSCIPA) (l-Artikoli 19, 20, 21); Regoli ta' Infurzar tal-QMSCIPA, l-Artikolu 2, il-paragrafu 2, l-Artikolu 19”. Dan minħabba li l-QMSCIPA ġiet sostitwita mill-“Att tal-Kontroll tas-Sikurezza tat-Tagħmir Elettriku u tal-Prodotti tal-Konsumatur”.

                        (8)

                        It-Tabella 2 tal-Appendiċi 2-C-3 tibqa' mhux mibdula.

                        (9)

                        Skont l-Artikolu 12.2 fl-Anness tad-Deċiżjoni Nru 1 tal-Kumitat Korea-UE għall-Kummerċ tat-23 ta' Diċembru 2011 dwar l-adozzjoni tar-regoli ta' proċedura tal-Kumitat għall-Kummerċ, fil-perjodu bejn il-laqgħat tal-Kumitat għall-Kummerċ huwa jista' jadotta deċiżjonijiet bi proċedura bil-miktub jekk iż-żewġ Partijiet jaqblu. Il-proċedura bil-miktub tkun tikkonsisti minn skambju ta' noti bejn il-Presidenti tal-Kumitat għall-Kummerċ,

                  ADOTTA DIN ID-DEĊIŻJONI:

               Artikolu 1
               It-tabella 1 tal-Appendiċi 2-C-2 tal-Anness 2-C tal-Ftehim hija sostitwita bit-Tabella 1 tal-Anness 1 ta' din id-Deċiżjoni.

               Artikolu 2
               It-tabella 1 tal-Appendiċi 2-C-3 tal-Anness 2-C tal-Ftehim hija sostitwita bit-Tabella 1 tal-Anness 2 ta' din id-Deċiżjoni.

               Artikolu 3
               Din id-Deċiżjoni għandha tidħol fis-seħħ fl-ewwel jum tax-xahar wara d-data li fiha l-Partijiet jiskambjaw notifiki bil-miktub permezz ta' kanali diplomatiċi li jiċċertifikaw li huma lestew ir-rekwiżiti u l-proċeduri legali applikabbli rispettivi tagħhom meħtieġa għad-dħul fis-seħħ tagħha.

               Magħmul fi …,

                     Għall-Kumitat għall-Kummerċ

                  YOO Myung-hee

                     Il-Ministru għall-Kummerċ

                     Il-Ministeru tal-Kummerċ, Industrija u Enerġija tar-Repubblika tal-Korea

                  Cecilia MALMSTRÖM

                     Membru tal-Kummissjoni Ewropea responsabbli għall-Kummerċ

               (1)  E/ECE/TRANS/505/Rev.3.

               ANNESS 1

                  Appendiċi 2-C-2

                  Tabella 1

                  Lista msemmija fl-Artikolu 3(a)(i) tal-Anness 2-C

                           Suġġett

                           Rekwiżiti

                           Regolament Tekniku tal-UE Korrispondenti (jekk jeżisti) (1)

                           Livell permissibbli ta' ħoss

                           Reg tan-NU (2). 51

                           Id-Direttiva 70/157/KEE, ir-Regolament (UE) Nru 540/2014

                           Sistemi ta' sajlensers ta' sostituzzjoni

                           Reg. tan-NU 59

                           Id-Direttiva 70/157/KEE, ir-Regolament (UE) Nru 540/2014

                           Emissjonijiet ta' vetturi ħfief

                           Reg. tan-NU 83

                           Ir-Regolamenti (KE) Nru 715/2007, (KE) Nru 692/2008, (UE) Nru 459/2012, (UE) 2016/427, (UE) 2016/646, (UE) 2017/1151, (UE) 2017/1154, (UE) 2018/1832

                           Konvertituri katalitiċi ta' sostituzzjoni

                           Reg. tan-NU 103

                           Ir-Regolamenti (KE) Nru 715/2007 u (KE) Nru 692/2008

                           Tankijiet tal-fjuwil

                           Reg. tan-NU 34

                           Tankijiet tal-LPG

                           Reg. tan-NU 67

                           Tankijiet tas-CNG

                           Reg. tan-NU 110

                           Apparat protettiv ta' wara

                           Reg. tan-NU 58

                           Sforz għall-istering

                           Reg. tan-NU 79

                           Lukketti u ċappetti tal-bibien

                           Reg. tan-NU 11

                           Twissija akustika

                           Reg. tan-NU 28

                           Tagħmir għall-viżjoni indiretta

                           Reg. tan-NU 46

                           Ibbrejkjar ta' vetturi tqal

                           Reg. tan-NU 13

                           Ibbrejkjar ta' vetturi ħfief

                           Reg. tan-NU 13H

                           Firrodi tal-brejkijiet

                           Reg. tan-NU 90

                           Interferenza tar-radju (kompatibbiltà elettromanjetika)

                           Reg. tan-NU 10

                           Duħħan tad-diesel

                           Reg. tan-NU 24

                           Ir-Regolament (KE) Nru 692/2008

                           Aċċessorji ta' ġewwa

                           Reg. tan-NU 21

                           UNECE Reg.

                           Reg. tan-NU 18

                           Apparat kontra s-serq u immobilizzatur

                           Reg. tan-NU 116

                           Sistemi ta' allarm tal-vetturi

                           Reg. tan-NU 97
                           Reg. tan-NU 116

                           Reazzjoni tat-tagħmir tal-istering fil-każ ta' ħabta

                           Reg. tan-NU 12

                           Saħħa tas-sit

                           Reg. tan-NU 17

                           Saħħa tas-sits (karozzi tal-linja u kowċis)

                           Reg. tan-NU 80

                           Projjezzjonijiet esterni

                           Reg. tan-NU 26

                           Spidometru

                           Reg. tan-NU 39

                           Ankraġġi taċ-ċinturin tas-sigurtà

                           Reg. tan-NU 14

                           Installazzjoni ta' dwal u apparat ta' sinjalazzjoni bid-dawl

                           Reg. tan-NU 48

                           Retrorifletturi

                           Reg. tan-NU 3

                           Fanali end-outline, tal-pożizzjoni ta' quddiem (tal-ġenb), tal-pożizzjoni ta' wara (tal-ġenb), tal-waqfien

                           Reg. tan-NU 7

                           Fanali tas-sewqan binhar

                           Reg. tan-NU 87

                           Fanali ta' mmarkar għall-ġenb

                           Reg. tan-NU 91

                           Indikaturi tad-direzzjoni

                           Reg. tan-NU 6

                           Fanal tal-pjanċa tar-reġistrazzjoni ta' wara

                           Reg. tan-NU 4

                           Fanali ta' quddiem (R2 u HS1)

                           Reg. tan-NU 1

                           Fanali ta' quddiem (sealed beam)

                           Reg. tan-NU 5

                           Fanali ta' quddiem (H1, H2, H3, HB3, HB4, H7, u/jew H8. H9, HIR1, HIR2 u/jew H11)

                           Reg. tan-NU 8

                           Fanali ta' quddiem (H4)

                           Reg. tan-NU 20

                           Fanali ta' quddiem (halogen sealed beam)

                           Reg. tan-NU 31

                           Lampi bil-filament għall-użu f'unitajiet ta' lampi approvati

                           Reg. tan-NU 37

                           Fanali ta' quddiem b'sorsi ta' dawl bi skariku f'gass

                           Reg. tan-NU 98

                           Għejjun ta' dawl tal-gass għall-użu f'unitajiet ta' lampi tal-gass approvati

                           Reg. tan-NU 99

                           Fanali ta' quddiem (passing beam asimetriku)

                           Reg. tan-NU 112

                           Sistemi adattivi tad-dawl ta' quddiem

                           Reg. tan-NU 123

                           Fanali ta' quddiem ta' kontra ċ-ċpar

                           Reg. tan-NU 19

                           Il-fanali kontra ċ-ċpar ta' wara

                           Reg. tan-NU 38

                           Fanali tar-rivers

                           Reg. tan-NU 23

                           Dwal tal-ipparkjar

                           Reg. tan-NU 77

                           Ċinturini tas-sigurtà u sistemi ta' trażżin

                           Reg. tan-NU 16

                           Trażżin għat-tfal UNECE Reg.

                           Reg. tan-NU 44

                           Kamp ta' viżta 'l quddiem

                           Reg. tan-NU 125

                           Identifikazzjoni tal-kontrolli, tell-tales u indikaturi

                           Reg. tan-NU 121

                           Sistemi tas-sħana

                           Reg. tan-NU 122

                           Ilqugħ għar-ras (ikkombinat mas-sits)

                           Reg. tan-NU 17

                           Trażżin tar-ras

                           Reg. tan-NU 25

                           Emissjonijiet ta' CO2 - Karrozzi tal-passiġġieri li jużaw il-fjuwil b'mhux aktar minn tmien postijiet minbarra l-post tas-sewwieq

                           Reg. tan-NU 101

                           Ir-Regolament (KE) Nru 692/2008

                           Qawwa tal-magna

                           Reg. tan-NU 85

                           Ir-Regolamenti (KE) Nru 692/2008 u (UE) Nru 582/2011.

                           Emissjonijiet ta' vetturi tqal

                           Reg. tan-NU 49

                           Ir-Regolamenti (KE) Nru 595/2009, (UE) Nru 582/2011, (UE) 2016/1718

                           Protezzjoni laterali

                           Reg. tan-NU 73

                           Ħġieġ tas-sigurtà

                           Reg. tan-NU 43

                           Tajers, vetturi bil-mutur u l-karrijiet tagħhom

                           Reg. tan-NU 30

                           Tajers, vetturi kummerċjali u l-karrijiet tagħhom

                           Reg. tan-NU 54

                           Roti/tajers sper għall-użu temporanju

                           Reg. tan-NU 64

                           Ħoss rolling

                           Reg. tan-NU 117

                           Tagħmir li jillimita l-veloċità

                           Reg. tan-NU 89

                           Akkoppjamenti

                           Reg. tan-NU 55

                           Tagħmir ta' gganċjar mill-qrib

                           Reg. tan-NU 102

                           Fjammabilità

                           Reg. tan-NU 118

                           Karozzi tal-linja u kowċis

                           Reg. tan-NU 107

                           Saħħa tas-sovrastruttura (karozzi tal-linja u kowċis)

                           Reg. tan-NU 66

                           Impatt frontali

                           Reg. tan-NU 94

                           Impatt fil-ġenb

                           Reg. tan-NU 95

                           Vetturi maħsuba għat-trasport ta' merkanzija perikoluża

                           Reg. tan-NU 105

                           Protezzjoni ta' quddiem kontra l-underrun

                           Reg. tan-NU 93

                  (1)  Vojt fit-tielet kolonna (ir-Regolament Tekniku korrispondenti tal-UE) tfisser li r-Regolament korrispondenti huwa l-istess bħar-Regolament tan-NU fit-tieni kolonna (Rekwiżiti).

                  (2)  Taqsira ta' “Regolament tan-NU”, li qabel kien magħruf bħala “UNECE”.

               ANNESS 2

                  Appendiċi 2-C-3

                  Tabella 1

                  Lista msemmija fl-Artikolu 3(a)(ii) tal-Anness 2-C

                           Suġġett

                           Rekwiżiti

                           Regolamenti Tekniċi Korrispondenti Koreani

                           Okkupant protezzjoni minn ħabta

                           Minn quddiem

                           Reg. tan-NU 94

                           KMVSS (1) Artikolu 102 Paragrafi 1 u 3

                           Mill-ġenb

                           Reg. tan-NU 95

                           KMVSS Artikolu 102 Paragrafu 1

                           Spostament lura tal-kontroll tal-istering

                           Reg. tan-NU 12

                           KMVSS Artikolu 89 Paragrafu 1 Punt 2

                           Protezzjoni minn ħabta għas-sewwieq mis-sistema ta' kontroll tal-istering

                           Reg. tan-NU 12

                           KMVSS Artikolu 89 Paragrafu 1 Punt 1

                           Sistemi ta' siting

                           Reg. tan-NU 17

                           KMVSS Artikolu 97

                           Trażżin tar-ras

                           Reg. tan-NU 17
                           Reg. tan-NU 25
                           GTR 7

                           KMVSS Artikoli 26, 99

                           Serraturi tal-bibien u komponenti li jżommu l-bibien

                           Reg. tan-NU 11
                           GTR 1

                           KMVSS Artikolu 104 Paragrafu 2

                           Impatt fuq il-panel tal-istrumenti

                           Reg. tan-NU 21

                           KMVSS Artikolu 88

                           Impatt fuq id-dahar tas-sit

                           Reg. tan-NU 21

                           KMVSS Artikolu 98

                           Impatt fuq il-puġġaman

                           Reg. tan-NU 21

                           KMVSS Artikolu 100

                           Impatt fuq l-ilqugħ mix-xemx

                           Reg. tan-NU 21

                           KMVSS Artikolu 101

                           Impatt fuq il-mera ta' ġewwa li turi fuq wara

                           Reg. tan-NU 46

                           KMVSS Artikolu 108

                           Tagħmir ta' rmonk

                           Ir-Regolament (UE) Nru 1005/2010

                           KMVSS Artikolu 20 Paragrafu 1

                           Protezzjoni tal-qiegħ fuq wara

                           Reg. tan-NU 58

                           KMVSS Artikolu 19 Paragrafu 4 u l-Artikolu 96

                           Dawl u sistemi tas-sinjali bid-dawl

                           Installazzjoni

                           Reg. tan-NU 48

                           KMVSS Artikoli 38, 38-2, 38-3, 38-4, 38-5, 39, 40, 41, 42, 43, 44, 44-2, 45, 45-2, 47 u 49

                           Fanal ta'quddiem

                           Reg. tan-NU 1, 2, 5, 8, 20, 31, 37,
                           Reg. tan-NU 98, 99, 112, 113, 123

                           KMVSS Artikolu 38, Artikolu 48 Paragrafu 3

                           Fanal għaċ-ċpar ta' quddiem

                           Reg. tan-NU 19

                           KMVSS Artikolu 38-2 Paragrafu 1

                           Fanal għal binhar

                           Reg. tan-NU 87

                           KMVSS Artikolu 38-4

                           Fanal għall-kantunieri

                           Reg. tan-NU 119

                           KMVSS Artikolu 38-5

                           Fanal ta' back-up

                           Reg. tan-NU 23

                           KMVSS Artikolu 39

                           Fanal tal-ikklirjar

                           Reg. tan-NU 7

                           KMVSS Artikolu 40

                           Fanal tal-pjanċa tar-reġistrazzjoni

                           Reg. tan-NU 4

                           KMVSS Artikolu 41

                           Fanal ta' wara

                           Reg. tan-NU 7

                           KMVSS Artikolu 42

                           Fanal tal-waqfien

                           Reg. tan-NU 7

                           KMVSS Artikolu 43 Paragrafu 1

                           Fanal tal-waqfien immuntat fl-għoli fin-nofs

                           Reg. tan-NU 7

                           KMVSS Artikolu 43 Paragrafu 2

                           Sinjal tad-dawrien

                           Reg. tan-NU 6

                           KMVSS Artikolu 44

                           Sinjal tad-dawrien awżiljajru

                           Reg. tan-NU 7

                           KMVSS Artikolu 44

                           Fanal ta' mmarkar għall-ġenb

                           Reg. tan-NU 91

                           KMVSS Artikolu 44-2

                           Fanal taċ-ċpar ta' wara

                           Reg. tan-NU 38

                           KMVSS Artikolu 38-2 Paragrafu 2

                           Tagħmir ta' riflessjoni għal wara

                           Reg. tan-NU 70
                           Reg. tan-NU 3

                           KMVSS Artikolu 49

                           Viżibbiltà tas-sewwieq

                           Reg. tan-NU 46

                           KMVSS Artikolu 50, Artikolu 94

                           Qawwa tal-magna

                           Reg. tan-NU 85

                           KMVSS Artikolu 111

                           Tagħmir biex jiżgura l-viżibbiltà tas-sewwieq

                           Sistema li tnaddaf il-windskrin

                           Regolamentazzjoni (UE) Nru 1008/2010

                           KMVSS Artikolu 51 Paragrafu 2, Artikolu 109 Punt 1

                           Sistema sabiex jiddewweb is-silġ

                           Ir-Regolament (UE) Nru 672/2010

                           KMVSS Artikolu 109 Punt 2

                           Sistema li tneħħi ċ-ċpar

                           Ir-Regolament (UE) Nru 672/2010

                           KMVSS Artikolu 109 Punt 3

                           Sistema li taħsel il-windskrin

                           Ir-Regolament (UE) Nru 1008/2010

                           KMVSS Artikolu 109 Punt 4

                           Brejk tal-vettura tal-passiġġier

                           Reg. tan-NU 13H

                           KMVSS Artikolu 15, Artikolu 90 Punt 1

                           Sistema ta' brejkijiet ħlief il-vettura tal-passiġġier u l-karru

                           Reg. tan-NU 13

                           KMVSS Artikolu 15, Artikolu 90 Punt 2

                           Sistema ta' brejkijiet tal-karru

                           Reg. tan-NU 13

                           KMVSS Artikolu 15, Artikolu 90 Punt 3

                           Sistema ta' brejkijiet anti-lock, ħlief il-karru

                           Reg. tan-NU 13

                           KMVSS Artikolu 15, Artikolu 90 Punt 4

                           Sistema ta' brejkijiet anti-lock tal-karru

                           Reg. tan-NU 13

                           KMVSS Artikolu 15, Artikolu 90 Punt 5

                           Sforz għall-istering

                           Reg. tan-NU 79

                           KMVSS Artikolu 14, Artikolu 89, Paragrafu 2

                           Tagħmir li jillimita l-veloċità

                           Reg. tan-NU 89

                           KMVSS Artikolu 110-2

                           Spidometru

                           Reg. tan-NU 39

                           KMVSS Artikolu 110

                           Kompatibbiltà elettromanjetika

                           Reg. tan-NU 10

                           KMVSS Artikolu 111-2

                           Tnixxija ta' karburant wara ħabta

                           Reg. tan-NU 34
                           Reg. tan-NU 94
                           Reg. tan-NU 95

                           KMVSS Artikolu 91

                           Impatt fuq il-bamper

                           Reg. tan-NU 42

                           KMVSS Artikolu 93

                           Ankraġġi tal-armar taċ-ċinturini ta' sigurtà

                           Reg. tan-NU 14
                           Reg. tan-NU 16

                           KMVSS Artikolu 27 Paragrafi 1, 2, 3, 4; Artikolu 103

                           Ankraġġ tas-sit tat-tfal

                           Reg. tan-NU 14

                           KMVSS Artikolu 27-2, Artikolu 103-2

                           Ħoss tal-ħorn, ħoss stazzjonarju u sajlensers għall-vetturi (4 roti)

                           Reg. tan-NU 28
                           Reg. tan-NU 51

                           KMVSS Artikoli 35, 53, NVCA Artikolu 30 u l-Ordinanza tal-MOE tiegħu (2) Artikolu 29

                           Emissjoni u ħoss (ħlief il-ħoss li jinstema' mill-qrib ta' 3 jew 4 roti) għall-muturi

                           Reg. tan-NU 40,
                           Reg. tan-NU 41,
                           Reg. tan-NU 47
                           Ir-Regolamenti (UE) Nru 168/2013 u (UE) Nru 134/2014

                           CACA (3) Artikolu 46 u l-Ordinanza tal-MOE tiegħu Artikolu 62, NVCA Artikolu 30 u l-Ordinanza tal-MOE tiegħu Artikolu 29

                           Emissjonijiet tad-Diżil
                           (inkluża l-OBD)

                           Vettura ta' inqas minn 3.5t

                           Reg. tan-NU 83
                           Reg. tan-NU 24
                           Ir-Regolamenti (KE) Nru 715/2007, (KE) Nru 692/2008, (UE) Nru 459/2012

                           CACA Artikolu 46 u l-Ordinanza tal-MOE tiegħu Artikolu 62

                           Vettura ta' aktar minn 3.5t

                           Reg. tan-NU 49
                           Ir-Regolamenti (KE) Nru 595/2009 u (UE) Nru 582/2011

                           Tajers

                           Reg. tan-NU 30, 54, 75, 106, 117, 108, 109

                           L-Att dwar il-Kontroll tas-Sikurezza tat-Tagħmir tal-Elettriku u tal-Prodotti tal-Konsumatur, Artikoli 15, 18 u 19;
                           Ir-Regoli tal-Infurzar tal-Att dwar il-Kontroll tas-Sikurezza tat-Tagħmir tal-Elettriku u tal-Prodotti tal-Konsumatur, Artikolu 3, il-paragrafu 4, Artikolu 26;
                           KMVSS Artikolu 12 Paragrafu 1

                  (1)  Dawk li qabel kienu magħrufa bħala “Standards tal-Korea tas-Sikurezza tal-Vetturi bil-Mutur”, li ngħataw l-isem ġdid ta' “Regoli dwar il-Prestazzjonijiet u l-Istandards tal-Vetturi bil-Muturi u l-Parts Koreani” mill-1 ta' Lulju 2014

                  (2)  Il-Ministeru tal-Ambjent tal-Korea.

                  (3)  L-Att dwar il-Konservazzjoni tal-Arja Nadifa tal-Korea.